راگەیاندراوێك لە ئەنجومەنی سەركردایەتی یەكێتیەوە – دەنگی کورد\nماڵەوە/هەواڵ/کوردستان/راگەیاندراوێك لە ئەنجومەنی سەركردایەتی یەكێتیەوە\nراگەیاندراوێك لە ئەنجومەنی سەركردایەتی یەكێتیەوە\nلەم هەڵبژاردنەشدا لە هەڵە و كەم و كوڕییەكانمان دەبورن\nدوای ئەوەی ئەمڕۆ یەكشەممە، لە شاری هەولێر بۆ ماوەی چەند كاتژمێرێك، ئەنجومەنی سەركردایەتی یەكێتی نیشتمانی كوردستان كۆبوەوە، كەمێك لەمەوپێش لەسەر ناوەڕۆكی كۆبونەوەكە راگەیاندراوێكیان بۆ رایگشتی بڵاوكردەوە و ئاماژە بەوەكراوە، نە پلە و پایەی بەغدا لە خشتەی بردین و نە كێشەكانی كوردستانیش، هەڵیدێراوین و رەخنە لەناو هەڵەكانمان لە حكومەت و لە كێشمە كێشەكانی ناو یەكێتی دەگرین، بەڵام دڵنیاین یەكێتیە پەرۆشەكان بەشانازیەوە دەست بەئاڵای سەوزی یەكێتیەوە دەگرن.\nئەمەش دەقی راگەیەنراوەكەی ئەنجومەنی سەركردایەتی یەكێتیە ………………….\nجەماوەری ئازادیخوازی كوردستان لە هەلومەرجێكدا، ناوچەكە لەدۆخی پێكدادانێكی تری دوای سەركەوتنی شەڕی بەرەییە بەسەر داعشدا، هاوكات لە یەكەمین رۆژی هەڵمەتی هەڵبژاردن، ئەنجوومەنی سەركردایەتی یەكێتی نیشتمانی كوردستان، بەسەرپەرشتی جێگری سكرتێری گشتی هەڤاڵ كۆسرەت رەسول عەلی بەئامادەبوونی جێگری سەرۆكی حكومەتی هەرێم و بەرپرسی زانیاری و جێگری سكرتێری ئەنجوومەنی ناوەند، كۆبوونەوەی بۆ هەڵسەنگاندن و پەسندی بڕیارو بەرنامەكانی هەڵبژاردن سازكرد. لە كۆبوونەوەكەدا، راپۆرتی دەزگای هەڵبژاردن و هەڵمەتی راگەیاندنی هەڵبژاردن لەلایەن بەرپرسی مەكتەب ڕاگەیەندرا.\nگفتوگۆیەكی هەڤاڵانەیان لەسەركرا، دوای بۆچوونەكان و رەخنەكان، لیژنەی باڵای هەڵبژاردن، دەزگای هەڵبژاردن و مەكتەبی راگەیاندن و لیستی بازنەكانی هەڵبژاردن ڕاسپێردران، گەرم و گوڕ، بڕیارو بەرنامەكان جێبەجێ بكەن. كۆبوونەوە پێی وایە سیاسەت و بەرنامەی هەڵبژاردن… بۆ ناو عێراق و لەناو عێراقیشدا، بۆمافە زەوتكراوەكانی گەلە ستەم دیدەكەمانە كە (11) ساڵە، لە لایەن حكومەتەكانی دوای روخاندنی سەدامەوە، دەستی بەدەستی پێ دەكرێ، لەجێبەجێنەكردنی مادەی (140) و دوای (15) ساڵ لە روخاندنی ڕژێمی بەعس، تازە بەتازە بودجەی كوردستان كەم دەكرێتەوە و هێشتا چەكداركردنی هێزی پێشمەرگە یەك لەسەر سەدی حەشدی شەعبی تازە دامەزرێنراو نییە. تەنانەت مووچەی فەرمانبەرانیش بڕ بڕ دەدرێت.\nئەمە جگە لەوەی دۆخی كەركوك، شنگال، سەعدیە، مەندەلی، دووزخورماتوو، جەلەولاو خانەقین، دۆخێكی نەخوازراوە و هاوڵاتیانی ئەو شارانە نیگەرانن و هەوڵێكی تایفەگەریش دەدرێ، ناكۆكییەكانی كوردو توركمان و عەرەب، ناكۆكییەكانی نێوان ئێزیدی و شیعە و سوننە قووڵتر و پەراوێز خستنی ئاینزاكانی تر، زیاتر بكرێ. سەرەڕای ئەو دۆخە نالەبارەو قەیرانە ئابووری و گوزەرانە سەختەی خەڵك، یەكێتی پێی وایە كێشەی كورد، هێندە ڕەوایە و مافەكانیشی بەشێوەیەك پێشێڵ كراوە، هیچ كوردێكی بەویژدان نییە، ئێستاش لە باشووری كوردستاندا داكۆكی لە مافە دیموكراسی و پیشەیی و یاساییەكان نەكات. هەروەكو هەموو كوردێكی ئازادیخواز، لەبەشەكانی تری كوردستانیشدا سەرەڕای تێكچوونی دۆخی ناوچەكە، سوورە لەسەر مافە ڕەواو دیموكراسییەكان. جەماوەری كۆڵنەدەر یەكێتی باش دەزانێ قەیران و پاشەكەوتی مووچە، فشارێكی زۆری خستۆتەسەر مووچەخۆر. گەرچی دوا دەستكاری پاشەكەوتی مووچە لەلایەن حكومەتی هەرێمەوە مایەی دەستخۆشیە، بەڵام چارەسەركردنی تەواوی كێشەی پاشەكەوتی مووچە ئەركمانە و لەپێناویدا درێخی ناكەین. دڵنیاشین، بەرە بەرە قەیرانی ئابووری كوردستان، كە هاوكاتی قەیرانی ئابووری جیهان و ناوچەكە و داشكانی بەهای نەوت سەری هەڵدا، دڵنیاین ئاسۆی چارەسەریان دەركەوتووە.\nیەكێتی، هێزێكی تاقی كراوی مەیدانەكانی خەباتە لە شاخ و شارو لە حكومەت و خەباتی مەدەنیشدا. ئێمە هێزێك نین لەشاخ و شاردا، هەڵپەرست بووبین، بەڵكو بەرپرسیاریەتی سەرشانمان، زۆرتر لە دۆخە سەختەكاندا ڕادەپەرێنین، بۆیە لەكارەساتەكانی شۆڕشدا، چۆكمان دانەدا، لە پیلانەكانی ناوخۆو ئەركەكانی حوكمڕانی و قەیرانەكانیشدا، خۆمان لەتێكۆشان و رەخنە و هەڵوێست نەدزیەوە. نە پلە و پایەی بەغداد لە خشتەی بردین و نە كێشەكانی كوردستانیش، هەڵیدێراوین. لەو ئەزموونانەو بەم رۆحیەتەوە مامی گەورەمان لە سیاسەتدا گەورەی كردین و ئێستاش مەزارگاكەی قەڵای ورە و پەیمانی هەتاسەرمانە. گەلی كوردستانمان سەركردایەتی یەكێتی جارێكی تر لەم هەڵبژاردنەدا، لەكاتێكدا رەخنە لەناو هەڵەكانمان لە حكومەت و لە كێشمە كێشەكانی ناو یەكێتی دەگرین، بەڵام دڵنیاین یەكێتیە پەرۆشەكان بەشانازیەوە دەست بەئاڵای سەوزی یەكێتیەوە دەگرن، چونكە دەزانن:\nیەكەم: یەكێتی دەست بەرداری ستراتیژی دیموكراسی و كوردایەتی نەبووە و ناشبێ.\nدووەم: كێشەكان هەڵیان نەدێراین بۆ شەڕی ناوخۆ و دروستكردنی دوو ئیدارە لە كوردستاندا.\nسێیەم : راپەڕاندنی ئەركە هاوبەشەكانی هێزی پێشمەرگە و ئاسایشمان، پاراست.\nچوارەم: سەربەخۆیی سیاسی یەكێتیمان نەدۆڕاند و سەنگی دیبلۆماسیەتی یەكێتیشمان لە ناوچەكەدا لەدەست نەدا.\nپێنجەم: سەرەڕای قەیرانی ئابووری و دژایەتی تاڕادەی دوژمنكارانەمان، بواری خەباتی مەدەنیمان بەرتەسك نەكرد.\nشەشەم: كە قەیران سەری هەڵدا، سوور بووین لەسەر مووچەی پێشمەرگە، پۆلیس، ئاسایش، كەسوكاری شەهیدان و كەم ئەندامانمان و مووچەخۆران تێكڕا.\nحەوتەم: بەرگەی قەیرانەكانمان گرت و ئامادەبووین فشار بخەینە سەر ئۆرگان و ئەندامەكانی یەكێتی، بەڵام رێگەمان نەدا كاری نابەجێ بەرامبەر بازاڕو سەرمایەدار بكرێت.\nهەشتەم: دوای ڕووداوە چاوەڕواننەكراوەكانی 16 ی ئۆكتۆبەر، سەرباری پڕوپاگەندە نابەجێكان، بەرگەی لێكەوتەكانی ڕووداوەكانمان گرت، بەڵام دەستبەرداری كەركوك و ناوچەكانی مادەی (140) نەبووین و نابین. لە كۆتاییشدا. .\nیەكێتی ئامانجێتی، ئەنجامی هەڵبژاردنی ئەمجارە بەشێكی برینەكان ساڕێژ بكات، نەك گەرمی تای هەڵبژاردن، دەسكەوتە مەدەنییەكانیشمان لەدەست بدات. لەم روانگەوە، رێز لەهەموو لیستەكان دەگرین، بەڵام مستیش لە دەروشە دەگەڕێتەوە.\nجەماوەری خۆڕاگر !\nیەكێتییەكەی شۆڕشی نوێ، یەكێتییەكەی مەدرەسەی فرەیی حزبایەتی، یەكێتیەكەی دیموكراسی و نان و ئازدی، یەكێتیەكەی داستانەكانی شەڕەكان و كەژاوەی شەهیدان و خۆڕاگری، یەكێتییەكەی قاڵبوی ئەنفال و كیمیاباران، یەكێتیە رێچشكێنەكەی راپەرین و داهێنەرەكەی فیدرالی و یەكێتیەكەی تێكدانی پیلانەكانی ناوخۆیی و ئیقلیمی، یەكێتیەكەی خاوەن پڕۆژەی گەشەكردنی زانكۆ و پەیمانگاكان بۆ تەواوی شارەكان و ئاوەدانكردنەوەی ناوچەكانی ئەنفالەكان، یەكێتیەكەی ژیانەوەی هەڵەبجە و قەڵادزێ و پێنجوێن و سەید سادق و چوارتاو (28) ناحیە و (5000) هەزار گوندی خاپووركراو، یەكێتیەكەی دابینكردنی مووچە و ئەرز بۆ كەسوكاری شەهیدان و كەم ئەندامانی سەنگەر. هەر یەكێتی نیشتمانی كوردستانەكەتان دەمێنێتەوە. ئەی جەماوەری پەرۆشی كوردستان… خۆتان دەزانن ئەوە یەكێتی بوو یاسای ئەحواڵی شەخسی گۆڕی و دەستەبەری مافی كرێكاران و خاوەن پرۆژەی سۆسیالە لە پەرلەماندا، ئەو یەكێتییەی هەمواركردنی یاسای سزادانی عێراقی بۆ قەدەغەكردنی كوشتنی ژنان بەناوی شەڕەف و راگرتنی ماددەی (409)، كردە بڕیاری دیموكراسی كوردستانی یەكێتییەكەی دابەشكردنی دەسەڵاتەكانی سەرۆكایەتی هەرێم و لێبووردنی گشتی. هەروەها بڕیاری هاوتاكردنی ژمارە (19) بۆ یەكخستنی هێزەكانی (70) و( 80 ) زیادكردنی مووچەكانیان و مووچەی پێشمەرگەو ناوخۆ، هاوكات هەمواركردنی یاسای خوێندنی باڵا. ئەمە جگە لەو یەكێتییەی یاسای سندوقی داهاتەكانی نەوت و گاز لە هەرێم.\nبەڵێ گەلۆ! یەكێتیەكەی پشتوانی مافەكانی بەشەكانی كوردستان و پاڵپشتی كۆبانێ و داواكاری ئاشتی لەباكوور، یەكێتییەكەی چارەسەركردنی ئاشتییانەی كێشەی كورد لە رۆژهەڵاتی كوردستان، ئەم یەكێتیەی مام جەلال و ئەو مێژووە پڕ لە سەروەرییەیە، بە دڵنیاییەوە رێگا نادات هیچ كەس و لایەك موزایەدەمان بەسەرەوە بكات، خۆمان هەڵەو كەموكوڕییەكان دەزانین و رەخنەیان لێ دەگرین و نیگەرانی رای گشتی دەڕەوێنینەوە، خۆشمان لە بەرپرسیاریەتی هەڵەی هەموو كابینەكان نادزینەوە، بۆیە دڵنیاین، بەشی زۆری دەنگدەری بەویژدان و ئازادیخواز بەدروشمە بریقەدارەكان فریو ناخۆن، دڵنیاین رەنجدەرانی بیر و بازوو كە مام جەلال هەمیشە خەمخۆریان بوو، مامۆستایان، فەرمانبەران، پارێزەران، پزیشكان، كارمەندانی تەندروستی، پیشەكانی كشتوكاڵی، كەمئەندامان، نابینایان، هونەرمەند و نووسەران، وەرزشكاران، كوردستانیانی تاراوگە، ژنان و لاوان، كەسوكاری ئەنفال و كیمیاباران، جەرگ سووتاوەكانی شەهیدان و پێشمەرگەی سەنگەر و كەمئەندام، كاسبكاران و سەرمایەداران و تێكڕا چین و توێژەكان، دڵنیاین یەكێتی وەكو ئەمانەتی مام جەلال و شەهیدە سەركردەكان و دەربەستی دیموكراسی و دادپەروەری و گۆڕانكارییەكان دەزانن. لەم هەڵبژاردنەی عێراقیشدا، بەویژدانی زیندوویانەوە، لە هەڵەو كەم و كوڕییەكانمان دەبوورن، رۆژی دەنگدان دەكەنە فێستیڤاڵی پەیمان نوێكردنەوە بۆ مام جەلال و بۆ شەهیدان و بۆپێشمەرگە و دەنگ بە لیستی (162)دەدەن، كە تاقە لیستی سەوزی یەكێتییە و هیچ لیستێكی تر لەسایەی لیستی (162)مان بوونی نییە.\nئەنجومەنی سەركردایەتی یەكێتی نیشتمانی كوردستان هەولێر 15-4-2018\nڤۆیتێك .. ئەو ورچەی لە کوردستانەوە پەیوەندی بە سوپای پۆڵۆنیاوە کرد\nنهێنی ملوانکە گرانبەهاکەی (لەیدی گاگا) لە ئۆسکار\nنەخۆشییە مەترسیدارەکان بەهۆی (سێڵفی)ەوە


سەبارەت بە ڕیتۆریکی سیاسی، برایم لاجانی – pmnews\nئەوە کە بزانی لە هەر هەل و مەرجێکدا، کام ستڕاتیژی و تکنیکی زمانەوانی، بۆ گەیاندنی پەیام و شوێن دانان لە سەرخەڵک باشترە، لایەنێکی گرینگیی ڕیتۆریکە. ڕیتۆریکی سیاسیی سرنج دەداتە ئەوە کە سیاسەتمەدارەکان چۆن قسە دەکەن؟ چۆن بینەران و بیسەرانی خۆیان بەوە قانع دەکەن کە بۆچوون و کردەوە سیاسیەکانیان ڕاست و دروستن و پێویستە خەڵک پشتیوانیان لێ بکەن؟\nبابزانین چۆن ڕیتۆریک لە سیاسەتدا خۆی نیشاندەدا؟ سیاسەتمەدارەکان چ دەکەن و چ دەڵێن تا ڕازیمان بکەن دەنگیان پێ بدەین؟ چ شتێک سرنجی ئێمە بۆ لای سیاسەت و هەڵوێستەکانی حیزب یا سیاسەتمەدارێک ڕادەکێشێ و وامان لێدەکا تا دیفاع لەو ڕوانگەو هەڵوێستانە بکەین کە ناوبراو کردوونیە سەر لەو حەی کار و تێکۆشانی سیاسیی خۆی؟ ئەوانە هەموویان بەشێکی نێوەرۆکی ڕیتۆریک پێک دێنن. جاری وایە ریتۆریک بەو شێوە قسەکردنەش دەگوترێ کە حیزبێک یا سیاسەتمەدارێک لە کاتی باسی سیاسیدا بۆ بەرپەچ دانەوەی قسەکانی سیاسەتمەدار یا حیزبێکی دیکەی موخالیفی خۆی بەکاری دەهێنێ. بۆنموونە ئێمە لە حیزبی دێموکراتدا دەڵێین کە ئەو قسانەی کۆمەڵە سەبارەت بە پایەگای جەماوەری و کۆمەڵایەتی حیزبی دێموکڕات دەیان کا، تەنیا ریتۆریکە. واتە واقعیەتی مەسەلەکە نین یا بەشێک لە ڕاستیەکان دەشارنەوە. ڕەنگە کۆمەڵەش قسەوباسەکانی ئێمە لە وەڵام دانەوە بە ئیدعاکانی خۆیدا بە ڕیتۆریک بزانێ.\nبەمجۆرە شێوەی دوان و قسەکردنی ڕێبەرانی سیاسیی و ئەو وشە و تەعبیر و دەستەواژانەی بەکاری دێنن، ئیدەئۆلۆژی و ڕوانگەی سیاسی و ئەو بایەخە ئینسانیانەش نیشاندەدەن کە ئەوان بڕوایان پێ یانە و خەباتی بۆ دەکەن.\nڕیتۆریکی حیزبێک یا سیاسەتمەدارێک یا ڕێبەرێکی سیاسی ئەوەمان بۆ دەردەخا کە ناوبراو چۆن دونیا دەبینێ و دەیەوێ کۆمەڵگا بە کام ئاقاردا بەرێ؟ کام مەسەلەی سیاسی و کۆمەڵایەتی و ئابووری و فەرهەنگی بۆ ئەو گرینگترە؟\nکاتێک گوێ لە ڕێبەرێکی سیاسی دەگرین و قسەو باس و هەلوێست و ڕوانگەکانی قبووڵ دەکەین، مانای ئەوەیە کە ئەو نەک هەر لەوەدا سەرکەوتوو بوە کە ڕوانگە و بۆ چوونەکانی بگەیەنێتە ئێمە، بەڵکوو ئێمەشی هێناوەتە سەر ئە قەناعەتە کە وەک ئەو بیربکەینەوە. ئەو سەرکەوتنە لەوەی پێشوو گەورەتریشە. بەو پێیە ڕیتۆریک ئامڕازێکی گرینگی قەناعەتکردنە بە کەسێک کە گوێمان لێدەگرێ یا بیسەرمانە.\nبۆیە ئەوە کە ڕێبەرانی سیاسی چ دەڵێن؟ چۆن و بە چ شێوەیەکی دەڵێن؟ لە چ هەل و مەرجێکدا فڵانە مەسەلە دێننە بەرباس؟ کام ریتم بە کاردێنن؟ کام وشە هەڵدەبژێرن؟ بە کام تۆنی دەنگ قسە دەکەن؟ چۆن رووح وەبەر پەیامەکەیان و قسەو باسەکانیان دەنێن؟ مەسەلەیەکی زۆر گرینگە.\nتکنیک و ستڕاتیژیەکانی قەناعەت هێنان بە بیسەر و گوێگر زۆرن و هەر سیاسەتمەدارێکێش میتۆد و شێوەی خۆی بۆ دوان و قسەکردن هەیە. بەڵام هەندێک مەسەلە هەن کە شوێن لە سەر چۆنیەتی پەیامەکە و گەیاندنی دادەنێن. بۆ نموونە ئەوە کە لە سەر چی قسەدەکەی؟ لە کام مەسەلە دەدوێی؟ لە گەڵ کێ و بۆ کێ قسەدەکەی؟ لە چ شوێنێک قسەدەکەی؟ لە کام هەل و مەرج دا قسەدەکەی؟ هەمووی ئەوانە کەم و زۆر شوێن لە سەر ڕێتۆریکی سیاسی دادەنێن.\nتا باشتر شارەزای تکنیکەکانی ڕیتۆریک بین، باشتر لە سیاسەت حاڵی دەبین و باشتریش دەتوانین سیاسەت بکەین.\nفوتباڵیستەکان و تیمە جۆراوجۆرەکانی فوتباڵ جەماوەر و تەماشاچی و لایەنگری خۆیانیان هەن. لە ڕاستیدا ئەوە ئەو خەڵکەن کە تەماشای فوتباڵ دەکەن و دونیای فوتباڵیان درووست کردوە. بە بێ ئەو خەڵکە تەماشاچیە و بە بێ ڕۆڵی ئەوان و چەپڵە و تەشویق و کیسەباخەڵی ئەوان ماشێنی فوتباڵ هەڵناسووڕێ. لە سیاسەتیش دا هەروایە. جەماوەر یا کۆمەڵانی خەڵک، یا لایەنگران و جەماوەری حیزبەکان ڕۆلێکی گرینگیان لە ڕێتۆریکی سیاسیدا واتە یاریەکەدا هەیە.\nئێمە بە شێوەیەکی ئاسایی هەر لەو لەحزەدا کە زانیاری وەردەگرین، لێکیشی دەدەینەوە و هەڵیشی دەسەنگێنین. بەو جۆرە لە کاتی بیستن و دیتنی پەیامێکدا، دەستبەجێ ساخ دەبینەوە کە ئەو پەیامەمان بە دڵە یان نا؟ پشتیوانی لێدەکەین یانا؟\nئەوە کە لەکاتی بیستنی پەیامێکدا، ئێمە لە نێوخۆماندا چۆن بیر دەکەینەوە؟ چۆن پەیامەکە لێکدەدەینەوە؟ تێگەیشتنی کەمێک زەحمەتە. چوونکە بەشی زۆری ئەوکارە بە شێوەیەکی ئۆتۆماتیکی و لە پڕۆسەیەکدا دەڕواتە پێش کە ئێمە کۆنتڕڵمان بەسەریدا نیە.\nبەڵام مەسەلەیەک زۆر گرینگە ئەویش ئەوەیە کە ئێمە واتە خەڵک چۆن تەماشای سیاسەت دەکەین و چۆن بیر لە سیاسەت دەکەینەوە. ڕیتۆریک سایکۆلۆژی نیە بەڵام ئەو تکنیک و ئامڕازانەمان دەداتێ کە بە هۆی ئەوانەوە دەتوانین تێبگەین چۆن بەشداری لە درووستکردنی ئەو پەیامە سیاسیانەدا بکەین کە لە ڕێبەرانی سیاسیە وە پێمان دەگەن. ڕیتۆریک یارمەتیمان دەدا کە دیاردە و ڕووداوەکان لە بەر ڕووناکایی دیکەدا ببینین و لە پێوەندی لە گەڵ مەسەلەی دیکەدا تەماشایان بکەین.\nکاتێک ڕێبەرێکی سیاسی لە گەڵ خەڵک دەدوێ کۆمیونیکاشۆن درووست دەبێت. ڕێبەری سیاسی دەبێتە پەیام نێر. ئەو باس و قسانەی دەیانکات و دەیەوێت بیاننێرێ بۆ خەڵک پێی دەوترێ پەیام و ئەو دەزگای ڕاگەیاندنەش کە ناوبراو بۆ گەیاندنی پەیامەکەی کەڵکی وەردەگرێ، پێی دوترێ کاناڵ. دیارە ئەوە پرۆسەیەکی ئاڵۆزە و ئێمە بۆ حاڵی بوونی مەسەلەکە سادەمان کردۆتەوە. ئاخر لەو هاوکێشەدا زۆر فاکتۆری دیکەش ڕۆڵ دەگێڕن. ئەوە کە کێ چ پەیامێک دەنێرێ؟ پەیام وەرگرەکان کێن؟ چ وەختێکە؟ پەیامەکە چیە؟ کاناڵەکە چ کاناڵێکە؟ سیاسیەکی شارەزا و لێوەشاوە پێویستە ئەو خەڵکە بناسێت کە پەیامیان بۆ دەنێرێ. پێویستە بزانێت کام کاناڵ بۆ ناردنی کام پەیام کاریگەرترە؟ چ وەختێک بۆ ناردنی ئەو پەیامە گونجاوترە؟ لە یەک قسەدا ئەو دەبێت کۆنتڕۆڵی بەسەر ژینگەی دەورووبەری خۆی دا هەبێت.\nکەواتە ڕیتۆریک هەموو ئەو تکنیک و میتۆد و ستڕاتیژیانە دەگرێتەوە کە ڕێبەرانی سیاسی بۆ قەناعەت هێنان بە خەڵک بە کاریان دەبەن تا پشتیوانی لە سیاسەت و هەڵوێستەکانیان بکەن و سەبارەت بە مەسەلە سیاسیەکان وەک ئەوان بیر بکەنەوە.\nلەو نێوەدا زمان ڕۆڵی هەرە سەرەکی دەبێنێ. دەربڕینی مەبەست بە جۆرێک کە لێمان قبووڵ بکرێ بە جەوهەری ریتۆریک لە قەڵام دەدەرێ. ئەوە کە خەڵک پەیامی حیزب وەردەگرێ، نیشانەی ئەوەیە کە ڕیتۆریکی حیزبی ئێمە کاریگەرە. دیارە زۆر لایەنی دیکەش لە ڕێتۆریکدا گرینگن. بۆ نموونە ئەوە کە ڕێبەران و کادرەکانی حیزب لە کاتی قسە کردن دا چیان لە بەردایە؟ کەواو و پانتۆڵ یا ڕانک و چۆغەکەیان و کۆت و شاڵوارەکەیان چ ڕەنگە؟ کراسەکەیان چۆنە؟ ئایا ڕەنگەکانی لیباسەکانیان لە گەڵ یەک دێنەوە؟ چۆن دادەنیشن؟ چۆن دەست و دەم و چاو و ڕووخساریان بۆ دەربڕینی مەبەستەکانیان بە کاردێنن؟ ئەوەی لە زمانی ئینگلیسی دا پێی دەوترێ بۆدی لەنگویج واتە زمانی لەش. ئێمە ئینسانەکان سیگناڵ بۆ دەوروپشتی خۆمان دەنێرین. ئەوە کە چۆن دێینە بەرچاوی خەڵک زۆر گرینگە. کاتێک ڕێبەرێکی ئێمە قسەدەکا، بینەران و ئەوانەی لەو کۆڕەدا ئامادەن هەموو قسەکانی ئەویان لەبیر نامێنێ، بەڵام وێنە و چۆنیەتی هەڵس و کەتی ئەویان لە پشتی میکڕۆفۆن هەمیشە لە زەیندا دەمێنێ. بۆیە زۆر گرینگە کادرەکانمان و ڕێبەرانمان لە هەرجێ یەک و لە هەر کۆبوونەوەیەکدا بە ناوی حیزب قسەدەکەن یا بەشداری دەکەن، جل و بەرگی خاوێن و ڕێک و پێک و گونجاویان لەبەردابێ. سەری حاڵ و شاد و زیندووبن. دەم بە بزە و دەم بە خەندەبن. ئومێدو هیوا بە دەوروبەریان دا بڵاوبکەنەوە. سیگناڵی پۆزەتیف بنێرن. ئینێرژی موسبەت بەنێو تەشکیلات و بزووتنەوە و خەڵکدا تەزریق بکەن. تۆوی هیوا بە سەرکەوتن و داهاتوویەکی باشتر بۆ گەلەکەمان لە نێو خەڵکدا بچێنن. کە تەماشای ئارشیوی حیزب دەکەین، دوکتۆر قاسملوو لە هەرجێ یەک وەک نوێنەری حیزب قسەدەکا، یەکپارچە دەبێتە پەیکەرێک لە غروور و شانازی و بڕوابەخۆبوون. دەبێتە کێوێک لە هەیبەت و ئیرادەی پێشمەرگانە و شۆڕشگێڕانە. ئەو پەیکەرە زێڕینە دەبێ سەرمەشقی ئێمە بێت. دووکتۆر سەعیدیش هەروا. هەمیشە بزەیەکی لە سەر لێوان بوو کە هیوا و ئومێدی لێ دەبارێ. شایی بەخۆی بوو. شانازی بەوەوە دەکرد کە پێشمەرگەی حیزبە. ئەو دەڵێ(چ لەوە خۆشترە جێگای ئومێدی میللەتەکەت بی). ئەوە بۆ هەموو ڕێبەران و کادرەکانی ئێمە ڕاستە. دەبێت ئەو بزە پڕ لە هیواو ئومێدە کە لە سەر لێوی کاک سەعید بوو، ببێتە گوڵی سەر ڕووخساری هەموو کادرەکانی حیزب. ئەوانە بەشێکن لە ڕیتۆریکی حیزبی ئێمە.\nلەوەش زیاتر پاک و خاوێنی بنکە و بارەگاکانمان، شوێنی ژیان و کار و خەباتمان، ژینگەی حیزبی و تەشکیلاتیمان، فەزای ئینسانی و هاوڕێ یانەی نێوانمان، جەژن و مەراسم و کۆڕ و کۆبوونەوەکانمان، فۆرمی جەژنەکان و نێوەرۆکەکانیان، پڕمانابوونی باس و بابەتەکانی نێو کۆبوونەوەکان، ئەو گوڵ و ڕەنگ و تابڵۆ و وێنەو درووشم و شیعارانەی لە بنکە و ساڵۆنی جەژنەکانماندا دایان دەنێین، هەموویان بە شێکن لە ڕیتۆریکی حیزبی ئێمە و سیگناڵ بۆ دەوروبەر دەنێرن. وەسیلەیەکن بۆ ناردنی ئەو پەیامە کە ئێمە دەمانەوێت بۆ خەڵکی بنێرین.\nئاخر ناکرێ سالۆنێک بە سەد هەزار کڕۆن بە کرێ بگری و دووسێ هەزار کەس لە ساڵۆنەکەدا کۆکەیەوە و ئەوان لە ڕێگای دوورەوە هاتبن و بە ئیعتباری حیزب و بانگەوازی حیزبەوە خۆیان گەیاندبێتە ئەوجێ یە، کە چی نێوەرۆکی جەژنەکە لە ئاستی حیزب و چاوەڕوانیەکانی خەڵکدا نەبێت.\nهەرچەند ڕیتۆریک ناتوانێ وەک ئامار، مێژوو و سۆسیۆلۆژی ئاکامی کۆنکریتمان بداتێ، بەڵام ڕۆلێکی گرینگ دەبینێ.\nئەگەر کۆمەڵگایەک دەیەوێ کێشەو گیروگرفتەکانی بە شێوەیەکی درووست و مەعقول چارەسەرکا، دەبێ لە وشە و ڕیتۆریکی سیاسی بە هێز کەڵک وەرگرێ. ڕیتۆریکی سیاسی خەڵک والێدەکەن دەستەڵات بدەنە ڕێبەران و ڕیبەرانیش بۆ بەکاربردنی دەستەلات بە هێز دەکات.\nلە کۆنگرەی شەشەمی حیزبدا کاک دووکتۆر قاسملوو گوتی حیزبی ئێمە دووکانێکە هەموو ئەو شتانەی تێدایە کە کۆمەڵگای ئەمڕۆی کوردستانی ئێران پێویستی پێ یان هەیە. بەڵام ئێمە دووکاندارێکی خراپین. کابرای موشتەری دێتە بەردەرگای دووکانێ و دەڵێ غەڕغەڕەم دەوێ. ئێمە بە بەستە غەڕغەڕەمان لە دووکانێ دایە، بەڵام چوونکە دووکانداری چاک نین و نازانین غەڕغەڕەکانمان لە کووێ داناون، دەچین دەگەڕێین و سەروبنی دووکانەکە لێک دەدەین، غەڕغەڕەکان نادۆزینەوە. بەم جۆرە کابرای موشتەری حەوسەلەی نامێنێ و دەڕوا. دووکانداری باش دووکانەکەی هێندە جوان دەڕازێنێتەوە کابرای موشتەری لەوبەری جادەڕا دەپەڕێتەوە و دێتە بەردەرگای دووکانەکەی و شتی لێدەکڕێ.\nلە سەر سفرە هەر ئەوە گرینگ نیە کە خواردنەکە خۆش و سالم و بە تام بێ. ئەوەش زۆر گرینگە کە چۆن سفرە دەڕازێنینەوە؟ چۆن خواردنەکە دادەنێین و چۆن پێشکەشی دەکەین و چۆن دەی خۆین.\nکەسێک کە بە شەقامی کاڕڵ یوهان ی ئوسلۆ دا دێتە خوار، لە دوورەوە دەبینێ دێنیس کەباب وێنەی جۆراوجۆری کە بابی هەڵواسیوە. هێندە جوان دایناون کە ئیشتیای ڕێبواران دەبزوێنێ و ئەوانەی برسیشیان نیە بە دیتنی وێنەی ئەو کەبابە جۆراو جۆرانە ئیشتیای کەباب دەکەن و سەرێک بە دێنیس کەبابدا دەکەن.\nئێمە کادرەکانی حیزب پێویستە ببینە دووکاندارێکی باش. ئەوەش بەوە دەکرێ کە رێتۆریکی خۆمان و حیزبەکەمان بە هێز بکەین. بەرنامە و سیاسەتەکانی حیزبی ئێمە وەڵام دەری هەموو داخوازیە میللی و دێموکڕاتیەکانی خەڵکی کوردستانن، بەڵام ئەوە ئێمە کادرەکانی حیزبین کە دەبێت پەیامەکانی حیزب و سیاسەتەکانی هێندە جوان بەستەبەندی بکەین کە خەڵک. لێمان. بکڕن..


7/13/2020 4:01:37 PM\nلەگەرمەی بانگەشەی ھەڵبژاردنەکانی خولی چوارەمی پەرلەمان ساڵی ٢٠١٣ نەوشیروان مستەفا دروشمی بەرەو دەسەڵاتی بەرزکردەوە، ئەم دروشمە وایکرد جۆرێک لەپاشەکشە بەئەنجامی ھەڵبژاردنەوە دیاربێت لە (٢٥) کورسیەوە بوو بە (٢٤) کورسی، سەرباری ئەوەی گۆڕان نەیتوانی خۆی حکومەت پێکبھێنێ، یان جڵەوی پێکھێنانی حکومەت بەدەستبھێنێ، سووربوو لەسەر بەشداری لەحکومەت، لێرەوە بزوتنەوەکە دەستی بەپاشەکشە کرد، لەبری بەرەی خەڵک کەوتە بەرەی دەسەڵات، ئەندامەکانی تووشی جۆرێک لەشپرزەیی بوون، ئەندام پەرلەمانەکانی خولی چوار وەک ئۆپۆزسیۆن ھەڵسوکەوتیان دەکر، لەولاشەوە تیمی حکومەت وەک بەشێک لەدەسەڵات رەفتاریان دەکرد، پاش تێپەڕبوونی کەمتر لەیەک ساڵ بەسەر پێکھاتنی کابینەی ھەشت، دڵنیابووین کەبەشداریمان لەحکومەت ھەڵەیەکی گەورەبووە، لە ٣٠/٩/ ٢٠١٤ بەندەو دکتۆر شێرکۆ حەمەئەمین وەک نوێنەرانی خەڵک لەبانگەوازێکدا داوامان لەگۆڕان کرد لەحکومەت بکشێتەوە، لەگەڵ مەڕحومی کاک نوشیروان کۆبووینەوە، دەسخۆشی کرد، بەڵام ھیچ ھەنگاوێکی بۆ کشانەوە نەنا.\nبزوتنەوەی گۆڕان بەپێی داواکەی ئێمەی نەکرد لەحکومەت نەکشایەوە تا لەڕۆژی ١٢ی ئۆکتۆبەری ٢٠١٦ لەحکومەت دەرکرا، دەرگای پەرلەمان داخرا، ئەزمونێکی تاڵمان بینی، دوای تێکچوونی پەیوەندییان لەگەڵ پارتی، رێکەوتنی دەباشان لەگەڵ یەکێنی مۆرکرا، بەندە ھەر لەسەرەتاوە لەگەڵ ئەم رێکەوتنە نەبووم، باوەڕم بەدۆستایەتیکردنی یەکێتی ھەبوو، نەک رێکەوتن لەگەڵیان، لەڕۆژی ئاھەنگگیڕانی رێکەوتنەکە لەشاری جوان ئامادە نەبووم، بەخودی کاک نەوشیروانم وت، نابێ سیاسەت لەسەر بنەمای پەرچەکرداربێت، کاتێک لەگەڵ یەکێتی تێکدەچین لەگەڵ پارتی رێکبکەوین، بەھۆی تێکچوونمان لەگەڵ پارتی، بگەڕێینەوە بۆلای یەکێتی، رێککەوتن لەگەڵ کێ؟! لەگەڵ حزبێک کە بەھۆی گەندەڵی و نادادی ئەو حزبەوە بزوتنەوەی گۆڕان دروستبووە.\nپاش تێپەڕبوونی کەمتر لەیەک ساڵ بەسەر داخوازیەکەی ئێمە بۆ کشانەوە لەکابینەی حەوتی حکومەتی ھەرێم، زۆربەی دەسڕۆیشتوەکانی گۆڕان و لایەنگرانی گۆڕان خۆزگەیان دەخواست کەبزوتنەوەی گۆڕان بەدەنگ ئەو داوایەی ئێمەوە بھاتایە، پێشئەوەی پاشەکشەی پێکرابا، خۆی پاشەکشەی کردبا.\nپەندێکی باوی کوردی ھەیە دەڵێ ( ئەگەر یەکەم جار خەڵەتێنرای خوا بیانگرێ، ئەگەر بۆ جاری دووھەم ھەر ئەو کەسە خەڵەتاندتی خوا خۆت بگرێ) عەرەبەکانیش وتەیەکی جوانیان ھەیە دەڵێن ( نابێت مرۆڤ لە یەک کوونەوە دوو جار مار بیگەزێ).\nلەسەروبەندی کابینەی نۆھەمدا پاش مشتومڕێکی زۆر بۆ بەشداربوون لەحکومەت یان بەشدارنەبوون، تای تەرازوو بەلای ئەوانەدا شکایەوە کە لایەنگری بەشداریکردنبوون، ئەوانەی ھانی بەشداریکردنیاندا ھەر ئەوانەبوون، یاسای سەرۆکایەتی ھەرێمیان لەپشتی پەردەوە ئامادە کردبوو، پێشئەوەی خولی چوارەمی پەرلەمان کۆتایی بێت ئەوان رێکەوتنیان بۆ کابینەی نۆی حکومەت کردبوو، ئەویش بەتێپەڕاندنی ئەم یاسایە کەخزمەتی بەپارتی کرد، ھەرچەند سێ ئەندامی پەرلەمانی خولی چوار (بەندە، دکتۆر شێرکۆ، پەرواخانم) دژایەتی تێپەڕاندنی ئەم یاسایەمان کرد، بەڵام لەبەرئەوەی ژێر بەژێر کارەکە کرابوو، دژایەتیکردنەکەی ئێمە بەرھەمی نەبوو.\nلەسەر بنەمای رای زۆرینە بزوتنەوەی گۆڕان بەشداری کابینەی نۆھەمی حکومەتی کرد، بیانوش ئەوەبوو، کەگۆڕانی پاش کاک نەوشیروان، وەک گۆڕانی سەردەمی کاک نەوشیروان نیە، باری ئابوری خراپە، نانبڕاوێکی زۆرمان ھەیە، یەکێتی دژایەتی تەوامان دەکات، تەقەیان لەگردەکە کربوو، ئەو گۆڕانکاریانەی کەگۆڕان دەیەوێ لەناو دەسەڵاتدا باشتر بۆی جێبەجێ دەکرێت وەک لەوەی لەدەرەوەی دەسەڵات بێت، ئێمەش بێدەنگ بووین و پیرۆزباییمان لێکردن، تا ئەم ساتەش ھیچمان نەوتووە\nزیاتر لە نۆ مانگ بەسەر دەسبەکاربوونی کابینەی نۆی حکومەتدا تێدەپەڕیوە، سەرۆک جێگرو وەزیرەکانی ئەم کابینەیە ھیچ وەعدو پەیمانێکیان لەوەی کە بەخەڵک و پەرلەمانیاندا جێبەجێ نەکرد، بارودۆخی کوردستان لە کابینەی پێشووی خۆیان خراپتر بووە:\n-لەسەرەتاوە سەرجەم ئەو پڕۆژانەیان کردەوە کەپێشتر وەستابوون، پاش تێپەڕبوونی کەمتر لەدوو مانگ و پێش سەرھەڵدانی پەتای کۆڕۆناو دابەزینی نرخی نەوت، بەبیانوی قەیرانی داراییەکی تر، پڕۆژە کۆنەکان و تازەکانیشیان وەستاند، بەمەش خەڵکی کوردستانیان بێئومێدتر کردو خاوەن کۆمپانیا خۆماڵیە بچوک و ناوەندەکانیان رووبەڕووی زیانێکی گەورەتر کردەوە.\n-بڕیاربوو سەرجەم داھاتەکان بێتەوە خەزێنەکانی سەر بەوەزارەتی دارایی، بەپێچەوانەوە سەرچاوەی داھاتی سەرەکی کەنەوتە لای وەزارەتی سامانە سروشتیەکانە، تائێستا بێ وەزیرە، کەس نازانێ کێ دەیبا بەڕێوە، ھەرچەند گومان زۆرە ئاشتی ھەورامی لەپشتی پەردەوە ئەو وەزارەتە بەڕێوەدەبات، وەزیری دارایی کە سەر بەبزوتنەوەی گۆڕانە، چاوەڕێی مەرحەمەتی ئەو وەزارەتەیە بۆ ئەوەی مووچەی فەرمانبەران و بودجەی پڕۆژەکان دابین بکات.\n-قەراربوو یاسای سندوقی داھاتە نەوتی و گازییەکان، بکەوێتە گەڕ، بەڵام تائێستا حکومەت خۆی لێ بێدەنگ کردووە\n-لەکابینەی ھەشتدا زۆربەی ناڕەزاییەکانی ئێمەی پەرلەمانتار ئەوەبوو کەداھاتی نەوت و گاز نابێـت لەبانکی کوردستانی ئەھلی بێت (کەخاوەنەکەی خزمی نزیکی سەرۆکی حکومەت بوو) پێویستە پارەکە بچێتە بانکە حکومیەکان، لەئەنجامی ئەم پڕۆسە نایاساییەدا لەسەر حسابی بودجەی گشتی مانگانە دەیان ملیۆن دۆلار قازانج بەکۆمپانیای کوردستان دەگەیشت، ئەوەی لەم کابینەیەدا گۆڕا تەنھا گواستنەوەی پارەکە بوو، لەبانکی کوردستانی ئەھلیەوە بۆ بانکی ئار تی، ئەویش بانکێکی ئەھلیە، گومان ھەیە کە خاوەنەکەی نزیکبێت لەسەرۆکی حکومەتی تازە، قازانجێکی مانگانەی بەرچاو لە بودجەی گشتی دەبات، لەکاتێکدا چاودێری دارایی و دەستەی دەسپاکی چەند جار جەختیان کردووەتەوە لەنایاسابوونی دانانی ئەم پارانە لەبانکە ئەھلیەکاندا، بۆچی جڤاتی بزوتنەوەی گۆڕان، لێپێچینەوەی لەوەزیری دارایی نەکرد لەسەر ئەم بابەتانە؟\n-دوای قەیرانی دارایی ساڵی ٢٠١٤ بەدواوەو لەکابینەی ھەشتەوەو لەبەرنامەی کاری ئەم کابینەیەشدا ھاتووە کەنابێت لەمەودوا حکومەت تەنھا پشت بەنەوت وەک سەرچاوەی سەرەکی داھات ببەستێیت و پێویستە سەرچاوەی داھات زیاد بکات، بەڵام بەشکانی نرخی نەوت ئەم کابینەیە ئەژنۆی شکاو ئیعلانی مایەپوچی کردو پەنای بۆ ئەو کۆمپانیا زەبەلاحانە بردو قەرزی لێکردن کە لەسایەی کابینە یەک لەدوای یەکەکاندا گەشەیان کردو بوونە سەرمایەداری زەبەلاح ( ئایا وەزیری دارایی وەڵامی چی بوو لەبەردەم جڤاتی گشتی بۆ ئەم بابەتە؟!)، ئەگەر لێپرسراو بێت!!\n-لەسەروبەندی بانگەشەی خولی پێنجەمی پەرلەمان ھەموو لایەنەکان بەبزوتنەوەی گۆڕانیشەوە پەیمانیاندا نەک ھەر دەست بۆ مووچەو قووتی مووچەخۆران نەبەن، پاشەکەوتەکەشیان بدەنەوە، بەداخەوە بەرگەی تەنھا ماوەی یەک مانگی دابەزینی نرخی نەوتیان نەگرت، دوو مانگی تر موچەی فەرمانبەرانیان دواخست، مووچەیەکی قارسکراوی بەدەر لەیاسایان پێدان، ئەوەی جێگای سەرنجە لەبڵاوکراوەکەی جڤاتی نیشتمانی گۆڕاندا ھاتووە، داوا دەکات، قارسکردنی مووچە با تەنھا بۆ ئەم مانگە بێت، لەکاتێکدا وەزیرەکە لەکۆبوونەوەکەدا بووە، لەبری دڵنیاکردنی جڤات داوا لەحکومەت دەکات لەکاتێکدا خۆی حکومەتە، تۆ بڵێی لەوەزیری داراییان پرسیبێت تۆ کە لەبزوتنەوەیەکی دژە نادادییەوە چوویتە ئەوێ بەچ یاسایەک ئەم بڕینەت کرد؟ بۆچی لەبری بڕینی قووتی خەڵک شەقێکت لەکورسسیەکەی ژێرت ھەڵنەداو واژۆی ئەم بڕینەت نەکردایە؟!!\n-وەزیری ئاوەدانکردنەوە سەر بەبزوتنەوەی گۆڕانەکەی لەمەێ خۆمانە، پەیمانیدا ھیڵی شەمەندەفەر بۆ شارەکانی کوردستان دابین بکات، گەر من لەو کۆبوونەوەیەدا دەبووم لێمدەپرسی، ئایا لەسەر وەعدو پەیمانی خۆت ماوی؟! نەدەکرا ئەو لێدوانە نەدەیت و سکەی شەمەندەفەرکە بکەیتە (مفاجڕە) بۆ خەڵک؟!\n-ئایا جڤاتی گشتی بزوتنەوەی گۆڕان لێپیچینەوەی لەوەزیری بازرگانی و پیشەسازیەکەی خۆی کردووە لەم کۆبوونەوەیەدا؟! پێی بڵێ تۆ پلانت چیبوو بۆ دۆزینەوەی بازاێ بۆ بەرھەمە ناوخۆییەکانی ئەم ھەرێمە،؟! جاران گلەیی لەجوتیاری کورد دەکرا کە لەدەسکێک کەوەرەوە تا فەردەیەک برنج لەدەرەوە دێت ئێستا بەسەدان ھەزار تۆن (گەنم، بەتاتە، برنج، خەیار، شووتی، کولەکە، خەیار) بەرھەمدێت و کەس کڕیاری نییە، پیشەسازی کەرتی گشتی ھەر نەماوە، ئەوەش حاڵی بازرگانی ئەم ھەرێمەیە، دەبوو کاتێک لەبێ بازاڕیدا جوتیارەکان بەدەیان تۆن تەماتەو شووتی و چی و چییان خستە ژێرپێیان وەزیرەکەی لەمەێ خۆمان بێ سێ و دوو لەحکومەت وازی بھێنایە، ئەگەر بازرگانی ئەمە حاڵی بێت و پیشەسازی کەرتی گشتیش سفر بێت، دەبوو برادەرانی جڤات لەوەزیرەکەیان پرسیبا، گەلۆ ئەرێ تۆ وەزیری چیت؟!\n-لەوەتەی جێگری سەرۆکی ھەرێمەکەی سەر بەبزوتنەوەی گۆڕان دەستی بەکار کردووە چالاکییەکمان لێ نەدیوە، تۆ بڵیی چییان لەم پیاوە ھەژارە مووچەخۆرە پرسی بێت؟ تۆ بڵێی رۆژانە لەدەرباری ھەرێم چۆن کات بەسەربەرێت؟ ئەو جێگری سەرۆکی ھەرێمە بۆ کاروباری سەربازیی، ئێران بەشێکی بەرچاوی خاکی کوردستانی دەڤەرەکەی ئەو کۆنترۆڵ کردووە، تورکیا بە (٤٠) کم سنوری بڕیوە، زیاتر لە (٣٠) بنکەی سەربازیی داناوە، (٢٠٠) گوند چۆڵکراوە، تائێستا نوتەقی لەخۆی بڕیوە ھیچ ناڵێ بێگومان کەسەرۆکی ھەریم ھیچ نەڵێ ئەم بۆ بیڵێ؟! ئەی لەم کۆبوونەوەیەدا، لەم بەیانە خیتامیەی بزوتنەوەی ھەژاراندا بۆچی بە وشەیەکیش باس لەم لەشکرکێشیەی تورکیاو ئێران نەکراوە، ئەمە نیشانەیەکی پرسی گەورەیە، ئەبێ وەڵام بدەنەوە.\n-لەبڕگەیەکی تردا ھاتووە، پێویستە ھێزەکان بکرێنە نیشتمانی، بەڕێزان بۆچی خۆتان لەوێڵی داوە، ھەرێم (٤٠٠) ھەزار موچەخۆری بەناوی پێشمەرگەوە ھەیە، نیوەی ئەم ژمارەیە لەخزمەتی فیعلیدا نییە، پاسەوانی سنووری عێرَاق پشتی لێگرتووین، ئیتر ھێزی چی و چەکداری چی؟ نیشتمانی بوونی چی؟ ئەوان ئیشیان بەم ھێزانە نییە بۆ پاراستنی خاک، تەنھا بۆ شەڕی داعش و سەرکوتکردنی خۆپیشاندانەکان بەکاریان دێنن، لەکاتێکدا پیاوی نەبەردو ئازای فرە لەم ھێزانەدا ھەن ئامادەی بەرەنگاربوونەوەی سوپای داگیرکەری عەرەب و تورک عەجەمن، بەداخەوە فەرمانی بەرگریان پێنادەن، ئەو کابینەیەی ئێوە پشتگیریتان کرد، بەھۆی لاوازی و گرێدراوی بەدەوڵەتانی دەوروبەر زاتی رووبەڕووبوونەوەیان نییە، نە لە سەروو نە لەخوار رێگەیان نەدا ئەم ھێزانە بەرگری بکەن، ئەم پێشمەرگەو پۆلیس و ئاسایشە بوێرانەشیان ئیحراجی خەڵک و خاکی کوردستان کردوە، لەکاتێکدا بەبەرچاوی ئەم ھێزە ئازایەوە، خاکی کوردستان دەبێتە سوتماک، رێگە بەم ھێزانە نادرێ بەرگری لەم خاکە بکەن.\nبەداخەوە جڤاتی نیشتمانی لەبری لێپێچینەوە لەئەدائی شکستخواردوی کابینەکە لەڕووی ئابوری، دارایی، ئیداری، سیاسی، سەربازیی و دیپلۆماسییەوە، کەچی لە کۆبوونەوەکەدا ھاتوە، پشتگیری تیمی حکومەت دەکەن، ئایا تیمەکەی تۆ بەشێک نییە لەحکومەتە شکستخواردووەکە؟ کاتێک تۆ ئەدائی بەشەکەی خۆت بەئەرێنی ھەڵدەسەنگێنی پشتگیری دەکەیت کەواتە پشتگیری سەرجەم کابینەکەت کردووە، ناکرێت خراپەکان بۆ ئەوان بێـت باشیەکان بۆ ئێوە، چۆن پشتگیری حکومەتێک دەکەیت، کەزەوی داگیربکرێت ھیچ نەڵێ؟! مووچەی خەڵکی پینەدرێ، پڕۆژەکانی وەستاندبێ (جگە لەوانەی خۆیان مەبەستیانە)، کارەبا وەک پێویست نەبێ، خەڵک لەبێئاویدا شەو تابەیانی نەخەوێ، مافیاکان سنورەکانیان کۆنترۆڵ کردبێ و وەزیری داراییەکەی تۆ ناردووەتە لەدوورەوە تەماشا بکات، حکومەتی مایەپوچ و کۆمپانیای سایەی بەرپرسانی قاسەپڕ، حکومەتێک لەسەر بەحری نەوت بێت، پڕۆژە بەقەرز جێبەجێ بکات، بۆری نەوتی دروستکردبێت بەپارەی گەل، دواتر بەتاڵان فرۆشتبێتی بەکۆمپانیای رۆزنەفت و ئێستا ساڵانە (٧٠٠) ملیۆن دۆلار کرێی ئەو بۆریە بدات، سەدان ھەزار تەن بەرھەمی جوتیاران بەفییڕۆچووبێت و تووشی زیانی گەورە ھاتبن، حکومەت دەستەوەستان بێت، ئیتر چۆن ئیدانەی ئەدائی ئەم حکومەتە ناکەیت؟!\nئێمە چاوەڕێمان دەکرد بڕیارێکی بوێرانە بدەن، لەم دەسەڵاتە بکشێنەوە و سەد بەرد بەشوێنیدا فڕێدەن و پێیان بڵێن تا ئێرەو بەس، ئێمە باجی خەڵەتاندنمان دەدەین، لەوە زیاتر بەردەوامبین، فتوای قەتڵی بزوتنەوەکەمان دەدەین، کەزۆربەی جەماوەری چەوساوەی کوردستانی لەگەڵ بوو، بەم بڕیارە تاڕادەیەک خەڵکە ناڕازیەکەتان ئاشتدەکردەوە، پەڕەیەکی نوێتـان ھەڵدەدایەوە، بەڵام بەم راگەیاندنە شەش خاڵیە لاوازە ئیمزاتان لەسەر مەرگی سیاسی ھەموومان کرد، شەرمەزاری بەردەم خەڵک و خواتان کردین، خۆتاندا لەسەنگی مەحەک و ساغ دەرنەچوون، دیارە بڕیاری قورس پیاوی بوێری دەوێ، بەداخەوە دەستوخەتەکەتان لەدەستوخەتی شادڕەوان نەوشیروان مستەفا ناچێ، نەعرەتەتان وەک نەعرەی مەرحوم زوڵاڵ نەبوو، ھۆکارەکەشی روونە ئێوە بزنێس دەکەن، ئەم راگەیاندراوەش پشکی دووەمی بارتەقای وەرگرتنی پۆستەکانە، دیارە پشکی یەکەمیش تێپەڕاندنی یاسای سەرۆکایەتی ھەرێم بوو، کەپێشەکی داتان.\nخۆزگە بەوردی لەھەموو ئەوانەتان دەپرسیەوە لەحکومەتێکی دوو جەمسەردا بارودۆخیان چۆنە؟ دەسەڵاتی داراییان چەندە، لەڕووی ئیدارییەوە چەند سەربەستن؟ چەند دەسەڵاتیان بەسەر ھێزەکانی پۆلیس و ئاسایش و پێشمەرگەدا ھەیە؟!!!!، تاچەند دەتوانن وەڵامدەرەوەی داخوازی ھاووڵاتیان بن؟! ئەو کاتە پشتگیریتان بکردنایە.


داهاتووی توركیا و ئەردۆغان لە دەستی روسیادایە\n07/09/2019 1219 جار خوێندراوه‌ته‌وه\nبەو ناونیشانەی سەرەوە، گۆڤاری (فوینیە ئوبزرینیە)، راپۆرتێكی بڵاوكردووەتەوە دەربارەی هۆكاری چوونی ئەردۆغان بۆ مۆسكۆ.\nبەپێی راپۆرتەكە، سەردانیكردنی رەجەب تەیب ئەردۆغان بۆ لای ڤلادیمیر پۆتینی سەرۆكی روسیا، كە جێگای سەرسورمان بوو بۆ رێكخەرانی فرۆكەوانی و نێودەوڵەتیش، بەو مانایە كۆبوونەوەكە هۆكاری تایبەتی خۆی هەبووە.\nگرنگترین بابەت ئەوەیە، هێزە چەكدارەكانی سوریا هێرشێكی كاریگەریان كردە سەر پارێزگای ئیدلیب و خان شیخونیان گەڕاندەوە ژێر دەستی خۆیان، بەوەی توركیا پەیمانیداوە بەهێمنی رەفتار بكات لەو ناوچەیە و نەیتوانی وەفای بۆ پەیمانەكانی هەبێت، ئەوە دەردەخات بابەتی سەرەكی سەرۆكی توركیا لەدانوستانەكان داوای ئەوەی كردبێت كاریگەری بخرێتە سەر دیمەشق.\nكاری سەرۆكی توركیا خۆی لە پاراستنی بەرژەوەندی لایەنگرەكانیدا دەبینێتەوە بە هەر رێگایەك بێت لە ئیدلبدا ئەوانەی سودیان لەقەڵەمرەوی ئەنقەرە بینیوە لەسەر زەمین، قسەكان دەربارەی ئیخوان موسلمینە، هێرشەكەی سوریا واقیعی گۆڕی و ئەردۆغانی خستەبەردەم پێویستی ئەوەی بڕیاری خێرا بدات، كە ئەویش بریتییە لە داوای گرەنتی دیاریكراو بۆ لایەنگرەكانی و ئەوەی بۆ روونكردنەوە لەكوێوە دەتوانن كاریگەری لە سەر دۆخی ئیدلب دروست بكەن و لەكوێشەوە دەستی بۆ نەبەن.\nبە تایبەتیش لە خان شیخون ئەو شارەی وەهابییەكانی ركابەری ئیخوان موسلمینی بەسەردا زاڵ بوو، ئەگەر بێت و بە تایبەتی گورز بەر ئیخوان بكەوێت ئەوا پێویستی جەنگی نێوان توركیا و سوریا هەڵنەگیرسێ، لەبەر ئەوە، پێویست بوو گفتوگۆ دەربارەی دۆخەكە بكرێت و چارەسەری بۆ بدۆزرێتەوە، پرسیارەكانی تریش دەربارەی هاوكاری ئابووری و سەربازی و تەكنیكی بوو.\nدەبێت ئەوە روون بێت پاڵپشتی سەرەكی ئەردۆغان پارتی دادو گەشەپێدانە، كە ئەویش بۆ ئیخوان موسلمین دەگەڕێتەوە و ئێستا كورسییەكەی لە لەرزیندایە، ژمارەیەكی زۆر لە هێزە جیاوازەكان نیگەرانن لە مانەوەی سەرۆك بۆ ئەو ماوە درێژەدا لەسەر دەسەڵات، بەڵام ئەردۆغان بلیمەتی هەڵبژاردنەكانەو بەردەوام لەسەركەوتندایە بە ژمارەی نێوان 52 و 54% دەبێت، لێهاتووییەكانیشی لە بواری سیاسەتدا گومانی تێدا نییە، بەڵام ئەستەمبوڵ و ئەزمیر و ئەنقەرەی لە شارەوانیەكاندا دۆڕاند، ئەگەر بێت و ئێستاش پالپشتی كۆمەلەی ئیخوان موسلمینی توركیا لەدەست بدات ئەوا دۆخی زۆر خراپ دەبێت.\nبەرگریكردنی ئەردۆغان لە ئیخوان موسلمینەكانی ئیدلب، پێش هەموو شتێك بریتییە لە بەكارهێنانی وەك پارێزگاری كردن لە كورسییەكەی.


https://1baiser.com یه‌كگرتنی حزبه ئیسلامییه‌كان له‌گه‌ڵ پارتی و یه‌كێتیی |\nHome ڕاپۆرت یه‌كگرتنی حزبه ئیسلامییه‌كان له‌گه‌ڵ پارتی و یه‌كێتیی\nكۆمه‌ڵی ئیسلامی و یه‌كگرتووی ئیسلامی حزبن، حزبه‌كانیش ڕكابه‌ری یه‌كترن له به‌ده‌ستهێنانی نفووز و جه‌ماوه‌ر و ده‌سه‌ڵاتدا، له‌به‌ر ئه‌وه باسكردن له به‌ها ئایینییه‌كانی وه‌ك برایه‌تی و هاوئامانجی و خوا له‌خۆڕازیكردن، له باشترین حاڵه‌تیدا خه‌ونێكی به‌ریئانه‌ی خه‌ڵكه ساده‌كه‌ی خواره‌وه‌یه و هیچ ڕۆڵێكیان نییه و نابێ له تێپه‌ڕاندنی به‌رژه‌وه‌ندییه حزبییه‌كانیان به ئاڕاسته‌ی جۆرێ له یه‌كگرتن یان لانیكه‌م یه‌كگوتاری و هاوپه‌یمانی، بگره به پێچه‌وانه‌وه ئه‌و هاوئایدیاییه وای كردووه ناكۆكییه‌كانی ناو ماڵی ئیسلامی له ناكۆكیی نێوان ئیسلامیی-عه‌لمانی قووڵتر بن، چونكه ئه‌مان له‌م ماڵه‌دا له پاڵ ناكۆكییه حزبییه ڕۆتینییه‌كه‌دا، ناكۆكیشیان هه‌یه له‌سه‌ر ڕابه‌رایه‌تیكردنی بزاڤی ئیسلامیی كوردستان و هه‌ریه‌كه‌یان خۆی به براگه‌وره و هێزی ڕاسته‌قینه‌ی شه‌رعی ده‌زانێت.\nلێره‌وه هه‌موو هه‌وڵه‌كانی ئه‌و دوو حزبه و له‌گه‌ڵیان بزووتنه‌وه‌ی ئیسلامیش بۆ هه‌ر جۆره هاوپه‌یمانی یان یه‌كگرتنێك، به ئومێدی ئه‌وه‌ی بیانكاته ژمارەیەكی قورس و هێزێكی كاریگه‌ر له كوردستان و ئه‌زنه‌كێك به خۆیان بده‌ن كه له ماوه‌ی چاره‌كه سه‌ده‌یه‌ك ته‌مه‌نیاندا نه‌یانتوانیوه له باشترین حاڵه‌تدا 15%ی ده‌نگ و كورسییه‌كان تێبپه‌ڕێنن، شكستیان هێناوه.\nپێم وایه له‌م قۆناغه‌دا كۆمه‌ڵ و یه‌كگرتوو له دۆخێكی خراپدان، له لایه‌ك سه‌رهه‌ڵدانی داعش و ئه‌و زه‌بر و زه‌نگه‌ی له‌ژێر ناوی ئایه‌ت و حه‌دیسدا و پیاده‌كردنی شه‌ریعه‌تدا كردی، كاری ئه‌وانی قورستر كرد، چونكه وای لێ هات درووشمی ده‌وڵه‌تی ئیسلامی له باتی ئه‌وه‌ی سیحر و جازبیه‌تی هه‌بێ لای خه‌ڵك، كه ئه‌وه له ڕابردوودا سه‌رچاوه‌ی هێز بوو بۆ ئیسلامییه‌كان، خه‌ڵك لێی ده‌سڵه‌منه‌وه. كارتی دینداریكردنی ته‌قلیدی و دابه‌شكردنی حزبه‌كان و خه‌ڵكیش بۆ به‌ره‌ی ئیمان و كوفر دیسان به‌سه‌ر چووه، له دوو لاوه: له لایه‌ك له‌و ڕووه‌وه جیاوازیی نێوان حزبه‌كان زۆر كاڵ بووه‌ته‌وه و سه‌ركردایه‌تیی حزبه‌كان له‌سه‌ر بناغه‌ی به‌رژه‌وه‌ندیی حزبی مامه‌ڵه له‌گه‌ڵ یه‌كتر ده‌كه‌ن و به‌رژه‌وه‌ندیی ده‌گۆڕنه‌وه نه‌ك له‌سه‌ر بناغه‌ی عه‌قیده و ئایدۆلۆجیا، شه‌ڕی ئایدیۆلۆجیا، یان بڵێین شه‌ڕی ئیسلامی و عه‌لمانی ته‌نیا له‌ناو گه‌نجانی فه‌یسبووكی لایه‌نه‌كاندایه و حزبه‌كانیشیان بۆ به‌رزكردنه‌وه‌ی شه‌حنی حزبایه‌تی و گوێڕایه‌ڵییان بۆ ئه‌وه دنه‌یان ده‌ده‌ن.\nله لایه‌كی تره‌وه ئیتر كاتی ئه‌وه به‌سه‌ر چووه بووترێ هه‌ر خه‌ڵكی ئیسلامی دیندارن، چونكه دینداریی خه‌ڵك سه‌رچاوه و مه‌رجه‌عیه‌تی زیاتری په‌یدا كردووه، به به‌ڵگه‌ی ئه‌وه‌ی ڕێژه‌ی خه‌ڵكی ئیسلامی له ڕیزه‌كانی نوێژخوێن و ڕۆژووگران و عه‌مرەكاراندا هه‌ر هێنده‌ی ڕێژه‌ی ده‌نگه‌كانیانه له هه‌ڵبژاردندا، له‌به‌ر ئه‌وه ئیسلامییه‌كان ئه‌و كارته‌یشیان له ده‌ست ده‌رهاتووه، كه جاران خه‌ڵكیان پێ كۆ ده‌كرده‌وه.\nپێم وایه له بارێكدا یه‌كگرتنی ئه‌و حزبه ئیسلامییان مه‌حاڵه تا له‌م ڕێیه‌وه خه‌ڵفێك ده‌ربكه‌ن، ئه‌وا له‌م دۆخه‌دا و دوای ئه‌زموونی چاره‌كه سه‌ده‌یه‌ك كاری سیاسی، باشترین ده‌رچه بۆ به‌هێزبوونی ئه‌و ته‌وژمه له فۆڕمێكی نوێدا كه له‌گه‌ڵ دۆخی نوێدا بگونجێ و بتوانێ هه‌م په‌یامه ڕۆحی و سیاسییه‌كه‌ی بباته ئاستێكی به‌رزتر و هه‌میش له‌و چه‌قبه‌ستن و په‌راوێزی و تا ڕاده‌یه‌ك نامۆییه‌ی تێیدایه ده‌ربچێت، ئه‌وه‌یه بیر له جۆره فۆڕمێكی یه‌كگرتن له‌گه‌ڵ دوو حزبه سه‌ره‌كییه‌كه بكه‌نه‌وه، ئه‌م پێشنیاره‌یش له چه‌ند ڕوویه‌كه‌وه واقیعیانه‌یه:\n1- یه‌كێتیی و پارتی 27 ساڵه هه‌ر به دوو حزبه گه‌وره‌كه‌ی حكومه‌ت ماونه‌ته‌وه و ڕه‌نگه لانیكه‌م 27 ساڵی تریش هه‌ر وا بمێننه‌وه. له وڵاتی تریش ئه‌زموونی وا هه‌یه كه ته‌نیا دوو حزبی سه‌ره‌كی ده‌سه‌ڵات ئاڵوگۆڕ ده‌كه‌ن، له‌وانه ئه‌مه‌ریكا و به‌ریتانیا. واته ئه‌و ئومێده تێپەڕی ئیسلامییه‌كان ببنه جێگره‌وه‌ی یه‌كێتیی و پارتی.\n2- پتر له 80% له كۆی 99%ی خه‌ڵكی كوردستان كه مسوڵمانانن، ئه‌ندامی پارتی و یه‌كێتیین (گۆڕانیش هه‌ر هه‌مان قوتابخانه‌ی یه‌كێتییه)، واته ئه‌گه‌ر ئه‌وان به‌ڕاستیانه كه 99% مسوڵمانن، كه‌واته قووڵایی هێزی مه‌عنه‌ویی ئه‌وان له‌ناو ئه‌و دوو حزبه‌دایه و به ئاسانی ده‌توانن له‌ناو ڕێكخستن و بنكه جه‌ماوه‌رییه‌كه‌یدا كاری خۆیان بكه‌ن و ڕه‌نگه باشتریش، هاوكات ده‌توانن سنوور بۆ نفووزی ده‌سته‌بژێره سێكیولاره چالاكه‌كه‌ی ناو ئه‌و دوو حزبه‌یش دابنێن.\n3- له‌و بازنه‌ی جێگومانییه ده‌رده‌چن كه ته‌وژمی ئیسلامیی تێ خراوه و هه‌ر ده‌نگ هه‌ڵببڕن، یه‌كسه‌ر تۆمه‌تی تیرۆریستی و دژایه‌تیكردنی خه‌مه نه‌ته‌وه‌ییه‌كه‌یان ده‌ده‌نه پاڵ و گه‌ر بیانه‌وێ مه‌له‌فیان بۆ ده‌تاشن.\nئێستا كۆمه‌ڵ و یه‌كگرتوو له دۆخێكی ناله‌باردان. چاری ناچار و ڕه‌نگه به‌نابه‌دڵی و به تاقی ته‌نیا بوونه‌ته ئۆپۆزسیۆن. ئۆپۆزسیۆنبوون له پاڵ هێزێكی گه‌وره‌ی وه‌ك (گۆڕانی جاران)دا مومكین و به‌كه‌ڵكیش بوو، به‌ڵام له‌م قۆناغه‌دا جارێ یه‌كگرتوو له لایه‌ك هێشتا سڕبوونی دۆڕانه‌كه‌ی له هه‌ڵبژاردن ئه‌ژنۆكانی به‌رنه‌داوه، گۆڕان نه‌ماوه بیكاته له‌نگه‌ر بۆ خۆی، له‌ناو خۆیشدا –وه‌ك به هه‌ڵبژاردنه‌كه‌دا ده‌ركه‌وت- ئه‌و جه‌ماوه‌ر و كادیره زیندوانه‌ی جارانی نه‌ماوه بتوانن شان بده‌نه ژێر ئه‌ركی سه‌ختی ئۆپۆزسیۆنبوون، ئه‌مه جگه له‌وه‌ی نیوه‌ی هێزی له ده‌ڤه‌ری بادینانه و دنیایه‌ك پۆستیان له حكومه‌تی خۆجێیی له پارتی وه‌رگرتووه و به هیچ شێوه‌یه‌ك ئاماده نین پارتی له خۆیان بتۆرێنن (وه‌ك له ده‌نگدانه‌كه‌ی په‌رله‌مانیش له 2015 نیوه بادینانییه‌كه‌ی فراكسیۆنی یه‌كگرتوو له‌به‌ر دڵ/ترسی پارتی نه‌چوونه په‌رله‌مان)، له‌وانه‌ش گرنگتر یه‌كگرتوو له‌و دوو سێ ساڵه‌ی دواییدا په‌یوه‌ندییه‌كانی له‌گه‌ڵ پارتی له باش باشتره، به شێوه‌یه‌ك خه‌ریكه قسه‌كه‌ی ده دوازده ساڵ له‌مه‌وبه‌ری فازڵ میرانی، ئه‌ندامی مه‌كته‌بی سیاسیی پارتی دێته دی كه وتی: (ئێمه و یه‌كگرتوو دوو چڵی دارێكین!)، به تایبه‌ت پاش نزیكیی هه‌ڵوێستی یه‌كگرتوو له پارتی له هه‌راكه‌ی یاسای سه‌رۆكایه‌تیی هه‌رێم له په‌رله‌مان ساڵی 2015، پاشتریش له ڕیفراندۆمدا، ئه‌مه جگه له به‌رگریكردنی سه‌رسه‌ختانه‌ی هه‌ندێ وه‌زیری یه‌كگرتوو له كابینه‌ی حكومه‌تی پێشوو و سه‌رۆكه‌كه‌ی له سه‌رده‌می قه‌یرانی دارایی و پاشتریشدا. به ته‌بیعه‌تی حاڵ ئه‌م به‌ینخۆشییه جۆره ئیلتیزامێك درووست ده‌كات كه وا ده‌كات یه‌كگرتوو نه‌توانێ به زمانی ئۆپۆزسیۆنێكی جددی ڕووبه‌ڕووی ده‌سه‌ڵات، كه پارتی پایه سه‌ره‌كییه‌كه‌یه‌تی؛ بووه‌ستێت.\nله به‌رانبه‌ردا كۆمه‌ڵی ئیسلامیش به ده‌ست كۆمه‌ڵێ كێشه‌وه ده‌ناڵنێت و ناتوانێ ببێته هێزێكی ئۆپۆزسیۆنی كاریگه‌ر. له لایه‌ك له ناوخۆدا كێشه‌ی هه‌یه، جگه له جیابوونه‌وه‌ی به‌شێك له سه‌ركرده‌كانی كه چوونه ناو هاوپه‌یمانییه‌كه‌ی د.به‌رهه‌م و ئێستا ئارام قادری ئه‌ندامی مەكتەبی سیاسیی جارانی كۆمه‌ڵ سه‌رۆكیه‌تی، له‌م دواییه‌شدا ژماره‌یه‌ك سه‌ركرده و كادری دیاریان جیا بوونه‌وه. حزبه‌كه ئه‌گه‌رچی له خولی پێشوودا زۆر له وه‌ته‌ری ئۆپۆزسیۆنبوونی ده‌دا و درووشمی (پیاوی مه‌رد)یان به باڵای م. عه‌لی باپیردا بڕیبوو و وه‌ك به‌ده‌مه‌وه‌چوونی ناڕه‌زایی خه‌ڵكیش پێش یه‌كگرتوو له حكومه‌ت كشانه‌وه، به‌ڵام دوای ئه‌م هه‌ڵبژاردنه له كاتێكدا چاوه‌ڕوان ده‌كرا ده‌ستبه‌جێ ئۆپۆزسیۆنبوون ڕابگه‌یه‌نێت، كه‌چی سه‌رباری پشتگوێخرانی له لایه‌ن پارتییه‌وه له دانوستانه‌كانی پێكهێنانی حكومه‌ت، ئاماده نه‌بوو تا دواسات ئۆپۆزسیۆنبوون ڕابگه‌یه‌نێ، ئه‌مه له هه‌یبه‌ت و قورسایی و جدیبوونی كه‌م كرده‌وه. نه‌بوونی هێزێكی گه‌وره‌ی وه‌ك (گۆڕانی جاران) له به‌ره‌ی ئۆپۆزسیۆندا بۆ ئه‌میش كێشه‌یه، چونكه نه‌وه‌ی نوێی لێ ده‌رچێ كه ئه‌وانیش بوونه‌ته ئاردی ناو دڕك، ته‌نیا یه‌كگرتوو له ئۆپۆزسیۆن ماوه، له‌گه‌ڵ ئه‌ویش له لایه‌ك زۆر دانوویان به یه‌كه‌وه ناكوڵێ و له لایه‌كی تریشه‌وه ئۆپۆزسیۆنبوون بۆ ته‌وژمی ئیسلامی به ته‌نیا زه‌حمه‌ته، چونكه خاڵی لاوازیان زۆره و ڕێگه‌شیان پێ نادرێ زۆر پێی لێ ڕابكێشن. له‌ولاشه‌وه په‌یوه‌ندیی له‌گه‌ڵ پارتی وه‌ك هێزی یه‌كه‌می حكومه‌ت باش نییه. له بارێكی وادا یه‌كگرتوو و كۆمه‌ڵ جگه له ساردیی نێوان خۆیان، به پشتبه‌تاڵیش له گۆڕه‌پانی ئۆپۆزسیۆندا ماونه‌ته‌وه.\nله‌به‌ر ئه‌وه ئه‌گه‌رچی پێشنیاره‌كه ڕه‌نگه نامۆ و قورس بێته پێش چاو، به‌ڵام ڕه‌نگه سه‌ركه‌وتووترین ڕێگه بۆ كارابوونه‌وه‌ی ئه‌و دوو حزبه ئه‌وه بێ بچنه ناو جۆره یه‌كگرتنێك له‌گه‌ڵ هه‌ردوو حزبی حاكم، كه دیاریشه كامیان زیاتر به كامیان ده‌خوات. یه‌كگرتوو له پارتی نزیكتره، له سه‌ره‌وه هه‌ندێ له نیشانه‌كانیمان خسته ڕوو. به‌ڵام كۆمه‌ڵ له یه‌كێتیی نزیكتره، سه‌ركردایه‌تیی ده‌ستڕۆیشتووی ناو یه‌كێتیی كه بنه‌ماڵه‌ی تاڵه‌بانین له‌گه‌ڵ كۆمه‌ڵ و به تایبه‌ت خودی م.عه‌لی باپیر نێوانیان زۆر باشه، به شێوه‌یه‌ك له به‌رانبه‌ر فه‌رامۆشكردنی پارتی بۆ كۆمه‌ڵ له كابینه‌ی نوێدا، یه‌كێتیی له به‌غدا ڕاوێژكارێكی سه‌رۆکكۆماری داوه به كۆمه‌ڵ. پاڤێل تاڵه‌بانی له ئه‌كاونتی خۆی چه‌ند وێنه‌یه‌كی سه‌ردانی م.عه‌لی باپیری بڵاوكرده‌وه و له بنیه‌وه نووسیبووی (له‌گه‌ڵ مامۆستام مامۆستا عه‌لی باپیر)، وشه‌ی (مامۆستام) ئاماژەی زۆره و سه‌ركرده‌ی هیچ حزبێك له‌خۆوه بۆ كه‌سێكی حزبێكی تری به كار ناهێنێ. قوباد تاڵه‌بانی براشی، كاتێ نه‌مامێكی ناشت و ته‌حه‌دای یه‌كێكی تری كرد ئه‌ویش نه‌مامێ بنێژێ، له هه‌موو كوردستاندا یه‌كه‌م كه‌س م.عه‌لی باپیری هه‌ڵبژارد. هه‌روه‌ها كاتێ فشار له‌سه‌ر نه‌خۆشخانه‌ی به‌خشین هه‌بوو له‌سه‌ر هه‌ندێ كێشه و مه‌ترسیی داخستنی له ئارادا بوو، لاهوری شێخ جه‌نگی، سه‌رۆكی ده‌زگای دژه‌تیرۆری یه‌كێتیی خۆی سه‌ردانی نه‌خۆشخانه‌كه‌ی كرد و پشتگیریی بۆ ده‌ربڕین. ئیتر به‌ینخۆشی و نزیكی له‌وه زیاتر!\nده‌ڵێن: «ئاشتی دوای شه‌ڕ خۆشه«، سه‌یره! یه‌كگرتوو هه‌میشه له ده‌ڤه‌ری یه‌كێتیی ئازادتر و ڕێزلێگیراوتر و ده‌ستكراوه‌تر بووه و كه‌مترین زیانی به ده‌ست یه‌كێتیی به‌ركه‌وتووه، له به‌رانبه‌ردا له ده‌ڤه‌ری پارتی كه‌مترین ئازادی هه‌بووه و زۆرترین فشاری له‌سه‌ر بووه و زۆرترین زیانی به‌ركه‌وتووه، تا گه‌یشته دوو جار سووتاندنی ده‌رزه‌نێك له باره‌گاكانی و كوشتنی ئه‌ندامێكی مه‌كته‌بی سیاسی و چه‌ند كادرێكی، كه‌چی پارتی و یه‌كگرتوو خۆشترین نێوانیان هه‌یه. له به‌رانبه‌ردا كۆمه‌ڵ (وه‌ك بزووتنه‌وه‌ی جاران) له‌گه‌ڵ یه‌كێتیی شه‌ڕی خوێناوی هه‌بووه و زۆریان له یه‌كتر كوشتووه، به‌ڵام له‌گه‌ڵ پارتی هیچ شه‌ڕێكیان نه‌بووه، بگره له كاتی شه‌ڕی ناوخۆ هاوپه‌یمانیش بوون، كه‌چی ئێستا كۆمه‌ڵ و یه‌كێتیی خۆشترین نێوانیان هه‌یه، كه‌چی له‌گه‌ڵ پارتی به‌ینیان سارده!\nسیاسه‌ت هونه‌ری مومكینه، حزبه ئیسلامییه‌كان به‌م فۆڕمه‌ی ئێستایانه‌وه چانسی پێشكه‌وتنیان له سفر نزیك بووه‌ته‌وه، چی ده‌بێ ئه‌گه‌ر مومكینێكی تر له سیاسه‌تكردن تاقی بكه‌نه‌وه؟ پێم وایه پارتی و یه‌كێتییش به خۆشحاڵیه‌وه پێشوازی له هه‌ر نزیكبوونه‌وه‌یه‌ك له‌گه‌ڵ ئه‌و دوو حزبه ده‌كه‌ن، چونكه هێزی ئه‌وانیشی پێ زیاد ده‌بێ و له زۆر ته‌پوتۆز كه له ڕووی ئایینییه‌وه له‌سه‌ریان درووست ده‌كرێ ڕزگاریان ده‌بێ. بۆ ئیسلامییه‌كانیش شكاندنی تابۆیه‌ك نییه كه له ڕووی ئایدیۆلۆجییه‌وه مه‌حاڵ بێ، پێشتر هاوپه‌یمانییان له‌گه‌ڵ ئه‌و جۆره حزبانه به‌ستووه. پارتی و بزووتنه‌وه له شه‌ڕی ناوخۆ به‌ره‌یه‌ك بوون. له 2005 كۆمه‌ڵ و یه‌كگرتوو چوونه ناو لیستی هاوپه‌یمانیی كوردستان به سه‌ركردایه‌تیی پارتی و یه‌كێتیی، له هه‌ڵبژاردنی 2009 كۆمه‌ڵ و یه‌كگرتوو له‌گه‌ڵ سۆشیالیست و زه‌حمه‌تكێشان لیستی هاوبه‌شیان درووست كرد، مه‌لا كرێكار كه ئوسوڵیترین ئیسلامییه به ئاشكرا پشتگیریی بۆ بزووتنه‌وه‌ی گۆڕان ڕاگه‌یاند كه هه‌رچۆن بۆی بچی ڕه‌وتێكه له عه‌لمانییه‌ته‌وه نزیكتره تا ئیسلامی، دوایین ئه‌زموونیش ئه‌زموونی جیابوونه‌وه‌ی ژماره‌یه‌ك سه‌ركرده‌ی دیاری كۆمه‌ڵ و یه‌كگرتوو و به‌شداریكردنیان بوو له‌گه‌ڵ گرووپه‌كه‌ی د.به‌رهه‌م ئه‌حمه‌د ساڵح له دامه‌زراندنی هاوپه‌یمانیدا، كه خۆیان ده‌ڵێن حزبێكی نیشتمانییه نه‌ك ئایدیۆلۆجی، واته ئیسلامی نییه. جا مادام ده‌كرێ بچیته ناو گرووپه‌كه‌ی د.به‌رهه‌م كه یه‌ك كورسیشی له كوردستان نه‌هێنا، بۆ ناكرێ بچیته ناو حزبێكی گه‌وره‌تر و كاریگه‌رتر؟! دواجار ئه‌وه توانه‌وه نییه له‌وی تردا، به‌ڵكوو تێكه‌ڵبوون و به‌هێزبوونی هه‌ردوولایه، هه‌م به‌خشینه هه‌م وه‌رگرتن.


:: AM:01:51:14/07/2020 \nپێگه‌ی پۆلیگرافی ئه‌مه‌ریكی بابه‌تێكی له‌سه‌ر بۆچوونێكی گوته‌بێژی وه‌زاره‌تی ده‌ره‌وه‌ی ڕووسیا به ناونیشانی "ببوورن كورده‌كان، ڕووسیا ده‌ڵێ، سووریا نموونه‌یه‌كه بۆ پێكه‌وه‌ژیانی نه‌ته‌وه‌یی و ئایینی" بڵاو كردووه‌ته‌وه و به ته‌واوی ئه‌و بۆچوونه‌ی مۆسكۆ ڕه‌ت ده‌كاته‌وه كه سووریا به نموونه‌ی پێكه‌وه‌ژیان ناو ده‌بات و دووپاتیش له‌وه ده‌كاته‌وه، كه كورده‌كان زۆرترین زوڵم و سته‌میان له سووریا لێكراوه، بۆیه پێویست بوو ڕووسیا وشه‌ی ببوورن كورده‌كان بخاته ناو ئه‌و هه‌ڵوێسته‌یه‌وه.\nله بابه‌ته‌كه سه‌ره‌تا به بۆچوونی ماریا زاخارۆڤای گوته‌بێژ به‌ناوی وه‌زاره‌تی ده‌ره‌وه‌ی ڕووسیا ده‌ستی پێكردووه كه ماوه‌یه‌ك پێش ئێسته گوتی، چه‌ندان سه‌ده‌یه، سووریا وڵاتی پێكه‌وه‌ژیانی گرووپی نه‌ته‌وه‌یی و ئایینی جیا جیا بووه و هه‌مووان به‌شێوه‌یه‌كی ئاشتیانه و له‌وپه‌ڕی ئارامی و ئاسایش دا ژیانیان كردووه، بۆیه ئێمه له‌و بڕوایه‌داین كه پێویسته ئه‌و كولتوور و فه‌رهه‌نگه مێژوویییه له سووریا بپارێزرێ و به‌رده‌وامی پێ بدرێت".\nله‌سه‌ر ئه‌و هه‌ڵوێسته‌ی گوته‌بێژی وه‌زاره‌تی ده‌ره‌وه‌ی ڕووسیا میدیا ئه‌مه‌ریكییه‌كه نووسیویه‌تی، ئه‌و قسانه‌ی زاخارۆڤا له نۆی ته‌مووز/یۆلیۆ له‌میانه‌ی ڕاگه‌یاندنی پشتیوانی مۆسكۆ بۆ ده‌ستكردن به گفتوگۆ و دانوستاندنی نێوان كورده‌كان و ڕژێمی به‌عسی سووریا دووپاتی لێ كرایه‌وه، كه ئه‌مه‌یش به ته‌واوی جێی سه‌رسڕمانی بوو كه وڵاتێكی وه‌كو ڕووسیا ئاگه‌داری مێژوو نه‌بێ و خۆی لێ بێبه‌ری بكات و هه‌ڵوێستێكی ته‌واو پێچه‌وانه‌ی واقیع ده‌رببڕێت.\nسه‌ره‌ڕای ئه‌وه‌ی كه سووریا له‌و سنووره نێوده‌وڵه‌تییه‌ی كه نه‌خشه‌ی بۆ كێشراوه، نیشتمانی زۆر گرووپی ئایینی و نه‌ته‌وه‌یی جیا جیایه، له هه‌ندێ كات به ئاشتی ژیاون و كێشه له نێوانیان نه‌بووه، به‌ڵام به هیچ شێوه‌یه‌ك ئه‌و ئاشتی و پێكه‌وه‌ژیانه له دوای گرتنه‌ده‌ستی ده‌سه‌ڵات له‌لایه‌ن ماڵباتی ئه‌سه‌ده‌وه بوونی نه‌بووه و نه‌ماوه، پاش ئه‌وه‌ی حافز ئه‌سه‌دی باوكی به‌شار له ساڵی 1970 به كوده‌تایه‌كی سه‌ربازی توانی ده‌سه‌ڵات كۆنتڕۆڵ بكات.\nمۆسكۆ خۆی له مێژوو بێبه‌ری كردووه و ئه‌سه‌د به ئاشتیخواز ناو ده‌بات\nله‌وكاته‌وه تا ئێسته‌یش كه به‌شاری كوڕی سه‌ركردایه‌تی ڕژێمی به‌عس ده‌كات، ئه‌وان به وردی و به‌رنامه‌ڕێژیییه‌وه كاریان له‌سه‌ر قووڵكردنه‌وه‌ی ململانێ و شه‌ڕ و ناكۆكی نێوان نه‌ته‌وه و ئایین و ئاینزاكانی سووریا كردووه، تا به‌مشێوه‌یه ده‌سه‌ڵاتی خۆیان بپارێزن و هیچ ده‌رفه‌تێك نه‌هێڵنه‌وه كه پێوه‌ندی باش و ئاشتیانه‌ی نێوان پێكهاته جیاوازه‌كانی سووریا ببێته هۆی یه‌كگرتنی سوورییه‌كان و دژ به ڕژێمی به‌عسی بنه‌ماڵه‌ی ئه‌سه‌د بێنه ده‌نگ و كۆتایییان پێ بهێنن.\nله‌وكاته‌ی حافز ئه‌سه‌د ده‌سه‌ڵاتی سووریای گرتووه‌ته ده‌ست، یه‌كه‌م هه‌نگاوی به قه‌ده‌غه‌كردنی زمان و كولتوور و فه‌رهه‌نگی كوردی ده‌ست پێكرد، ئه‌و سیاسه‌ته درێژه‌ی پێدرا و ته‌نیا بریتی نه‌بوو له قه‌ده‌غه‌كردن و ڕێگری له ئازادی چالاكییه‌كانی كورد و پێكهاته‌كانی تر، به‌ڵكو به‌شێوه‌یه‌كی ستراتیجی ده‌ستی به دروستكردنی "پشتێنه‌ی عه‌ره‌بی" كرد كه به درێژایی سنووری سووریا و توركیا خانوو بۆ عه‌ره‌ب دروستكراو و زه‌وی كوردیان به زۆر به‌ناوه‌وه كرا، كه ئه‌مه‌یش گۆڕینێكی ئاشكرا و بێ سه‌لماندنه و هیچ كه‌س ناتوانێ نكۆڵی لێ بكات و هه‌مووان ئاگه‌داری ئه‌و بابه‌ته‌ن.\nئه‌و پێكه‌وه‌ژیان و ئاشتییه‌ی مۆسكۆ باسی لێوه ده‌كات، له كاتێكدایه له سووریا هه‌ڵكوتانه سه‌ر ماڵی كورد و ده‌ستگرتن به‌سه‌ر خانوو و موڵكیان ببوو به دیارده‌یه‌كی زۆر گه‌وره و فره‌وان و كورده‌كان زۆرترین سته‌میان لێ ده‌كرا و نه‌ده‌بوو ناوی منداڵه‌كانیان بكه‌ن به كوردی، به‌هۆی ئه‌وه‌ی له نه‌ته‌وه‌ی كوردن له دامه‌زراوه‌كانی ده‌وڵه‌ت دامه‌زراندن بۆ ئه‌وان نه‌بوو.\nكورده‌كان ناسنامه‌یان لێ سه‌نرایه‌وه و دیمۆگرافیای ناوچه‌كانیان گۆڕا\nبه دڵنیاییه‌وه ناكرێ ڕووسیا ئاگه‌داری بڕیاری 1962 ڕژێمی به‌عس نه‌بێ، كه به‌وهۆیه‌وه زیاتر له 100 هه‌زار كورد له سووریا ناسنامه‌یان لێ سه‌نرایه‌وه و بێ هیچ به‌ڵگه و دیكۆمێنتێك ژیانیان به‌سه‌ر ده‌برد و به ئاواره هه‌ژمار كرابوون، بۆ ئه‌وه‌ی هه‌رچۆنێك بێ ڕێژه‌ی كورد له سووریا كه‌م بكه‌نه‌وه. ئه‌مه سه‌ره‌ڕای ئه‌وه‌ی هه‌موو بۆنه و جه‌ژن و فێستیڤاڵێكیان لێ قه‌ده‌غه كرابوو، له ئه‌گه‌ری پابه‌ندنه‌بوون به‌و بڕیارانه‌ی ڕژێمی به‌عسیش به توندترین شێوه ڕووبه‌ڕوویان ده‌بوونه‌وه و سزا ده‌دران و ده‌خرانه گرتووخانه‌كانه‌وه.\nپێویست ناكات مۆسكۆ زۆر به مێژوودا ڕۆبچێ و پێویسته ته‌نیا بیر له ڕاپه‌ڕینه‌كه‌ی كورد له قامیشلۆ له ساڵی 2004 بكات، كه كورده‌كان به‌هۆی ئه‌و هه‌موو سته‌مه زۆره‌ی ئه‌سه‌د و ڕژێمه‌كه‌ی به‌رانبه‌ریان ده‌یانكرد، ڕقی په‌نگخواردووی چه‌ند ساڵه‌یان ته‌قییه‌وه و ده‌ستیان به هه‌ڵمه‌ت بۆ سه‌ر داووده‌زگه‌كانی ڕژێمی به‌عس كرد و ئه‌وانیش به زه‌بری ئاگر و ئاسن وه‌ڵامیان دانه‌وه، كه به‌وهۆیه‌وه 36 كه‌س گیانیان له ده‌ست دا و دوو هه‌زار كه‌سی تریش گیران و زۆرینه‌یان شوێبزر كران.


شه‌ڕی نوێ له ته‌رابلوسی پایته‌ختی لیبیا هه‌ڵگیرسـاوه\nشه‌ڕێـکی نوێ له ناو ته‌رابلوسی پایته‌خت هه‌ڵـگیرسـاوه‌ته‌وه پاش چه‌ند کاتژمێرێـک له‌وه‌ی سه‌یف ئه‌لئیسلامی کوڕی قه‌زافی له ناوچه‌یه‌کی شـاره‌که‌دا به ئاشـکرایی و به‌بێ ترس خۆی نیشـاندا و گوتی حکومه‌ته‌که‌ی باوکی هێشـتا ده‌سه‌ڵاتی به ده‌سـته‌وه‌یه.\nڕۆژی سێشه‌ممه شه‌ڕی توند له نزیک کۆمه‌ڵه باڵه‌خانه‌کانی باب ئه‌لعه‌زیزیه‌ی موعه‌ممه‌ر قه‌زافی ڕوویداوه و ده‌نگی ته‌قه و ته‌قینه‌وه‌ش له چه‌ند ناوچه‌یه‌کی شـاره‌که‌دا بیسترا. سه‌رهه‌ڵـداوان ده‌ڵێن زۆربه‌ی شـاره‌که له ژێر ده‌سه‌ڵاتی ئه‌واندایه.\nله لایه‌کی دیکه‌وه سه‌یف ئه‌لئیسلام خۆی نیشـانی ئه‌و ڕۆژنامه‌وانه بیانیـیانه دا که له هوتێلی ڕیکسۆسی ژێر ده‌سه‌ڵاتی لایه‌نگرانی قه‌زافیدا گیریان خواردووه، هه‌رچه‌نده پـێشـتر ڕێبه‌رانی ئۆپـۆزسیۆن ئیدیعایان کردبوو که‌وا ده‌سـتگیریان کردووه. پاشـان سه‌یف ئه‌لئیسلام به کاروانێـک به ناوچه‌کانی لایه‌نگرانی خۆیدا تێپه‌ڕ بوو و به ڤیدیۆ وێنه‌ی ده‌گیرا و هه‌روه‌ها ده‌سـتی بۆ پـشـتیوانکه‌رانی خۆی ڕاده‌وه‌شان و ئه‌وانیش هوتافیان بۆ ده‌کێشـا.\nهه‌ر ڕۆژی سێشه‌ممه دادگای نێونه‌ته‌وه‌یی بۆ تاوانه‌کانی شه‌ڕ ڕه‌تی کرده‌وه که‌وا ئه‌و هه‌واڵی ده‌سـتگیرکردنی سه‌یف ئه‌لئیسلامی پـشـتڕاست کردبێت و ڕایگه‌یاند ئه‌و هیچ شـتێـکی فه‌رمی له ئه‌نجومه‌نی کاتی لیبیاوه له‌و باره‌یه‌وه پـێ نه‌گه‌یشـتووه.\nبه‌پـێی به‌رپـرسـانی باڵای سه‌رهه‌ڵداوان کوڕه‌که‌ی تری قه‌زافی ئه‌وه‌ی ناوی محه‌مه‌ده و له ماڵه‌که‌ی خۆی ده‌سـتبه‌سه‌رکرابوو ڕۆژی دووشه‌ممه هه‌ڵهاتووه. به‌ڵام پـێده‌چێت کوڕێـکی دیکه‌ی قه‌زافی هێشـتا ده‌سـتگیرکرابێت و هه‌روه‌ها شوێنی موعه‌ممه‌ر قه‌زافیش نازانرێت.\nسه‌رۆکی ئه‌نجومه‌نی کاتی سه‌رهه‌ڵـداوان موسـته‌فا عه‌بدولجه‌لیل گوتی ئه‌گه‌ر بێت و قه‌زافی ده‌سـتگیربکرێت ئه‌وا به شێوه‌یه‌کی ڕه‌وایانه دادگایی ده‌کرێت. گوتیشی سـاتی ڕاسته‌قینه‌ی سه‌رکه‌وتن ئه‌و ده‌مه‌یه که قه‌زافی ده‌سـتگیرده‌کرێت.\nبه‌ڕێز عه‌بدولجه‌لیل دانی به‌وه‌شدا نا که هێشـتا سه‌رهه‌ڵـداوان به ته‌واوه‌تی ده‌سـتیان به‌سه‌ر ته‌رابلوسدا نه‌گرتووه. سه‌رهه‌ڵـداوان ده‌ڵێن 10 هه‌تا 15 له سه‌دی شـاره‌که هێشتا له ژێر ده‌سه‌ڵاتی لایه‌نگرانی قه‌زافیدایه، له نێویاندا باب ئه‌لعه‌زیزیه.


بە پیرەوە نەچوونی خەڵکی کوردستان بە بانگەوازەکەی شاسوارو نەوەی نوێ، تەنانەت لەزۆنی سەوزیش چیدەگەیێنێت؟ … تاهیر عیسا – Dengekan\nbyDenegkan\tAugust 16, 2020\tGeneral\nسەرباری لەباریی، زەمینەی بابەتی بۆ ڕاپەڕین و هاتنە مەیدانی خەڵکی کرێکار و زەحمەتکێشی کوردستان، بۆ باشترکردنی ژیان و گوزەران و مووچەو مەزایاکانیان، بەڵام هەوڵەکانی شاسوار و جووڵانەوەکەی، هەمدیسان لەناو ئەم هەل ومەرجە بابەتیەدا، چرووک و مایەپووچ دەبێت.\nخەڵکی کرێکارو زەحمەتکێشیی کوردستان، ئەگەر بەشیی ئەوەش ئامادەکاریی سیاسیی و چینایەتیانەیان نەبێت، بۆ خۆڕێکخستن و هاتنەمەیدانیان، لەدژیی دەسەڵاتیی مافیایی لەکوردستان، بەڵام بای ئەوەندە بەپێی مێژووی زیاتر لە دوو دەیەی ڕابردوویان لەئیعتڕازات وناڕەزایەتیاندا، تەجرووبەی ئەوەیان پەیاکردووە، کە بەدوای دەنگی هەموو دۆڵ وزوڕنایەک نەکەون ئەمجارە!\nبای ئەوەندە وشیارییان هەیە، بتوانن لەمە تێبگەن، کە شاسواریش وەک گەنەیەک “پندێک” و زەروویەک لەناو جەستەی کۆمەڵگای کوردستان و لەناو زۆنگاویی گەندەڵکاری لەکوردستاندا، وەک بازرگانێکی تەڵەکەباز و تەماحکار، هەڵتۆقیوەو دەیەوێت، بەهەر نرخێک بێت سواریی شەپولی ناڕەزایەتیەکانیان بێت و بەرەو ئامانج و تمووحاتە سەرمایەداریەکانی هەنگاو هەڵگرێت.\nدەتوانن لەمە تێبگەن، کە شاسوار لەباشترین حاڵەتیی بانگەشەو بانگەوازەکانیدا بۆ خۆپیشاندان وهێنانە سەرشەقامی خەڵک، نموونەیەکی باشتر لەگۆڕان و ڕەوتە ئیخوانیی و ئیسلامیەکانی تر نابێت و نموونەیەکی باشتریش لەحەڤدەی شوبات، کە لە پێکدادانی کاسەی خوێنی ڕژاوی دەیان خۆپیشاندەری هەژارو نەداردا، کرایە دەستمایەی کۆبوونەوە نهێنیەکانی مەسیف وسەری ڕەش و لە ئیتافاقیەی ژێر بەژێریی دوور لەچاوی خەڵک ومیدیادا، نۆشکراو کۆمەڵێک دەستکەوتی مادییان بۆ خۆیان لێچنیەوە، پێشکەش ناکات.\nناتوانێت لەباشترین حاڵەتیی خۆیدا، لەباوکی هەژاران، کە ئەمڕۆ کوڕەکانی میراتگریی زەویی و گردو تەپۆلکەوسەرمایەو کۆمپانیاکاننی، باشتربێت.\nتوانیویانە فەهمی ئەوە بکەن کە شاسوارو نەوەی نوێش، بەدوای هەمان ئامانجێکەوەن کە گۆڕان بەدوایەوە بوو، کە ئەمڕۆ لەگەڵ خانە سەڕەتانیەکانی حووکمڕانی ئەم کۆمەگایەدا، حکوومەتی هاوبەشیان هەیەو هاوسۆزو هاوپەیمانی یەکترن و خەڵکی هەژارو نەداریش دەبێت هەر لەئەژنۆی خۆیان بدەن.\nشاسوار، وەک نوێنەری ڕەوتێکی لیبڕاڵی سەرمایەداری، کە وەک لە بەرنامەو کارنامەیاندا دیارە، کە بەدوای ئامانجی چینایەتیانەی خۆیانەوەن، کە لەباشترین حاڵەتیاندا، ناتوانێت تەمسیلی ڕەوتی لیبڕاڵی جیهانی وڵاتانی ئەمریکاو ئەوروپاش بکات، کە لەسێبەریاندا، خەڵک تەنانەت نەیان توانی لە تەمەنی دوورو درێژی حووکمڕانیاندا، لەدام و دەزگایەکی تەندروستیانەی تێرو تەسەلدا بەهرەمەند بێت و بە هەزاران کەسیان لە بێ ئۆکسجینی و ٮێدەرمانیی و بێدکتۆری وبێقەڕەوڵەییدا، گیانی لەوپەڕیی ئازاریی گیانسپاردندا، سپارد.\nئەم ڕەوتە لیبڕاڵیەی لەئاستی دنیادا، لەوەڵامدانەوە بە خواست وداواکاری کرێکاران و زەحمەتکێشان، نەک هەر بێدەربەستە، بەڵکو هەر ڕۆژە لەهەوڵی لێسەندنەوەی ئەو ماف و ئازادیانەشی دایە، کە لە مێژووی خەبات وتێکۆشانی چینایەتیانەی خۆیدا، بەدەستی هێناون و نموونە هەرە پێشکەوتووەکەشیی، لە خنکاندنی “جۆرج فلۆیدی” ڕەش پێستدا، بینیمان کە تا ئێستاش ڕق وقینی خەڵکی کرێکارو زەحمەتکێش وئازادیخوازیی ئەمریکاو جیهانیش لەبەرامبەریاندا نەنیشتۆتەوە.\nشاسوارو جووڵانەوەکەی، کە ئیدیعایەکی لەمجۆرەی هەیەو لە حەملە ئیعلامیەکانی دەورانی هەڵبژاردنی پێشووش، نموونە قێزەونەکەی لەوەدا دەردەکەوت، کە ململانێ چینایەتیەکانی کۆمەڵگای کوردستانی لەناو تەپو تۆزیی نەوەی نوێدا وندەکردو نموونەی خۆی وەک بازرگانێکی دزیی سەرکەوتوو، بۆ تەواوی گەنجانی کوردستان تەعمیم دەکرد، ئەمەش بۆخۆی چاوداخستن و حاشایی کردنێکی ڕاشکاوانەی قانوونە کوێرەکانی سیستەمی سەرمایەداریی و مڵکدارێتی تایبەتیی و کاری بەکرێ وزیدەباییە، کە سەرچاوەی هەموو زوڵم و زۆر و چەوساندنەوەیەکی ئینسان لەلایەن ئینسانیی تەواوی کۆمەڵگاو سیستەمەکانی دنیای ئەمڕۆیە.\nشاسوار و جووڵانەوەکەی، ماهیەتی سیاسیی تەڵەکەبازانەی خۆیان، زیاتر لەوەدا نیشاندا، کە خوازیاری هەڵبژاردنی پێشوەختە و هەڵوەشاندنەوەی حکوومەت و درێژەدان بەهەمان سیستەم وگاڵنەجاڕی هەڵبژاردن و نوێنەرایەتیی پەڕلەمانن، لەکاتێکدا باش دەزانن، کە ئەوەی ئەنجامەکانی هەڵبژاردن، لەکوردستاندا یەکلادەکاتەوە، بانگەشەو تەبلیغات و خستنەڕووی پڕۆژەو بەرنامەو بەرنامەسازیی حیزب وڕێکخراوەکان نییە، بەڵکو جگە لەسەرمایەی زەبەلاح و میدیای زەبەلاح، لەناو پڕۆسەی هەڵبژاردن لەکوردستاندا، ئەوە میلیشیاو هێزی چەکداری زەبەلاحە، سەرکەوتوو و براوەکان دەستیشان دەکات.\nشاسوار، بەشیعاریی هەڵبژاردنی پێشوەختە، بیانەوێت ونەیانەوێت، جارێکی دیکە بەم شیعارەیان، دەیانەوێت، دەسەڵات و سیستەمی سیاسیی گەندەڵکاریی هەرێم، لە هاتنە مەیدانێکی وشیارانەی چین وتوێژەکانی خوارەوە، بپارێزن.\nکۆمەڵگای کوردستان، وەک باقیی کۆمەڵگاکانی تر لەجیهاندا، کۆمەڵگایەکی چینایەتییە، کە کێشەو گیرو گرفتە قووڵەکانیی لە حاکمیەتیی کەمایەتیەکی قازانجپەرست و دزو مشەخۆردا، سەرچاوەی گرتووە و دەبێت بۆ کۆتایی هێنانیشیی، خەباتێکی چینایەتیانەی هەمە لایەنەی کارساز بگیرێتە بەرو چین وتوێژە مەحڕوومەکانی کۆمەڵگا خۆیان ڕێکخراوبکەن و دەسەڵاتێکی جەماوەریی لە شوێنی کارو ژیان و گەڕەکەکان و شارو شارۆچکەکاندا دابمەزرێنن، کەلە جەماوەریی بوونەوەی ئەم دەسەڵاتە جەماوەریەدا، دەتوانێت کۆتایی بە دەوریی ئەحزابیی بۆرژوازیی و دەسەڵاتی میلیشیاییان بهێنێت و کەنارگیریان بخات.\nهەڵبژاردن لە هەل ومەرجێکی لەمجۆرەدا کە زەمینە زاتیەکانیشی بەرجەستەیە، دەتوانێت مانا پەیدا بکات و دەسەڵاتێکی سۆڤیەتاتی”شوڕایی” کە خوارەوە نوێنەرایەتی سەرەوە دەکات، لەڕێگای هەڵبژاردنی نوێنەر لە کارگاو دەوائیرو شوێنی ژیان وگەڕەک و شارو شارۆچکەکان، کە لەکۆتاییدا شوڕای سەراسەری وڵات دادەمەزرێنێت و هەموو ئان وساتێکیش ئەم ئەنجوومەنی نوێنەرایەتییە، کەلە ڕێگای دەسەڵاتی خوارەوەی کۆمەڵگا دامەزراوە و لەژێر سانسۆریی لێپرسینەوەو لێپێچینەوەی بەردەوامدایە، پێچەوانەی سیستەمی پەڕلەمانی کە بۆ چوار ساڵ جارێک لەڕێگای پەنجەمۆریی خەڵکەوە شەرعیەتی دەسەڵاتدارێتی چوارساڵ مسۆگەردەکەن و بۆچوارساڵیش خەڵک ڕەوانەی ماڵەوە دەکاتەوە و لەهەر جۆرە ئیرادەو سانسۆرو دەخالەتێکی ڕاستەوخۆش بێبەشیان دەکات.\nتاهیر عیسا /15.08.2020\nPrevious داهێنان …لە نێو دۆزەخدا…زیرەک وەک نموونە ! … دکتۆر مەولود ئیبراهیم حەسەن\nNext چاو پێ کەوتن لەگەڵ شیرین عبدوڵڵا


رۆژی 27ـی ئەم مانگە هەڵبژاردنی دەستەی کارگێڕی یانەی هەولێر و دهۆک دەکرێت\nKurdistan 24 15:10 2021/10/14\nشاکر سمۆ بەڕێوەبەری گشتی وەرزشی کوردستان\nهەڵبژاردنی یانەکانی کوردستان دواناخرێت، رۆژی 27ـی ئەم مانگە یانەکانی هەولێر و دهۆک هەڵبژاردنێکی چارەنووسساز ئەنجام دەدەن.\nبەڕێوەبەرایەتی گشتی وەرزش لە هەژماری فەرمی خۆی لە فەیسبووک خشتەی کاتی بەڕێوەچوونی هەڵبژاردنی سەرجەم یانەکان و مەرج و رێنماییەکانی بڵاوکردووەتەوە، کە بەگوێرەی ئەو خشتەیە رۆژی 27ـی ئەم مانگە کاتژمێر 03:00ـی دوای نیوەڕۆ یانەکانی هەولێر و دهۆک هەڵبژاردنی دەستەیەکی نوێی کارگێڕی دەکەن.\nشاکر سمۆ بەڕێوەبەری گشتی وەرزشی کوردستان ئەمڕۆ پێنجشەممە لە پرێس کۆنفرانسێکدا لەبارەی هەڵبژاردنی یانەکان گوتی 'بەهیچ شێوەیەک هەڵبژاردنی یانەکان دواناخرێت و سەرجەم یانەکان هەڵبژاردنیان بۆ ئەنجام دەدرێت و هەڵبژاردنەکانیش بەگوێرەی رێنماییەکان ئەنجام دەدرێت و رێگا بە ساختەکاریی نادرێت'.\nجگە لە یانەکانی هەولێر و دهۆک کە ئەمجارە زۆرترین قسەیان لەبارەوە دەکرێت و پێشبینی هەڵبژاردنێکی چارەنووسساز دەکرێت، رۆژی 26ـی ئەم مانگە یانەی زاخۆ هەڵبژاردنی خۆی دەکات و رۆژێک دواتریش یانەی سیروانی نوێ هەڵبژاردنەکانی دەکات.\nخشتەی کاتی بەڕێوەچوونی هەڵبژاردنی یانەکانی شاری هەولێر\nخشتەی کاتی بەڕێوەچوونی هەڵبژاردنی یانەکانی شاری سلێمانی\nخشتەی کاتی بەڕێوەچوونی هەڵبژاردنی یانەکانی شاری دهۆک\nخشتەی کاتی بەڕێوەچوونی هەڵبژاردنی یانەکانی گەرمیان


تیچاوێک به نه‌وه‌کانی گه‌ل له نێو سیسته‌می به‌ڕێوه‌بردن و پرۆسێسه‌کان له کوردستان دا\nته‌مه‌نی کارکردن له زۆربه‌ی وڵاتانی پێشکه‌وتودا تا 65-67 ساڵه و دواتر مرۆڤ خانه‌نشین ده‌کرێت، بۆ ئه‌م ته‌مه‌نه که زۆرجار چل ساڵی ته‌مه‌نی کاری پێ ده‌ڵێن چوار نه‌وه له کارکردندان و پرۆسێسه‌کانی به‌ڕێوه‌بردن و کارکردن ده‌به‌نه‌ڕێوه؛ شاره‌زایان ئه‌م چوار نه‌وه‌یه وا دیاری ده‌که‌ن و پێناسه‌ی ده‌که‌ن؛\n1.نه‌وه‌ی به‌بی بۆم (نه‌وه‌ی جه‌نگی جیهانی دوه‌م له ئه‌وروپا و ئه‌مریکا)\n2. نه‌وه‌ی ئیکس\n3. نه‌وه‌ی وای\n4. نه‌وه‌ی ئایشتاین\nبه‌ڵام ساڵه‌کانی نێوان هه‌ر نه‌وه‌یه‌ک ده‌کرێ چه‌ندین ساڵ بێت به نمونه لێره 15 ساڵ دیاریکراوه ئه‌مه‌ش مه‌به‌ست له گۆڕانه‌کانی زاراوه کیمیایی و ته‌نانه‌ت هه‌ر ده‌ورانێکی قه‌یرانی ئابوری 12- 15 ساڵ ده‌بن. له‌لایه‌کی تریش گه‌شه‌ی هۆیه‌کانی به‌رهه‌مهێنان و ئینفۆرماتیکا هه‌مو مه‌سه‌له‌کانیان وا خستۆته ژێر پرسیاره‌وه ته‌نانه‌ت ئه‌وانه‌ی که به‌شداری ئاڵوگۆره‌کانیشیان ده‌که‌ن هه‌ندێ جار پی سه‌رسوڕمانن.\nنه‌وه‌ی به‌یبی بوم:\nنه‌وه‌ی دوایی له پرۆسێسه‌کانی کارکردن و به‌ڕێوه‌بردن یانی ئه‌وانه‌ی که‌وا خانه‌نشینی چاوه‌ڕوانیان ده‌کات و یان هه‌ر خانه‌نشینن و هه‌رده‌م ده‌ستیان به پرۆسه کۆنه‌کان گرتوه و واده‌زانن هه‌رئه‌وا ده‌بێ کاربکرێت و هه‌مو ئاڵوگۆڕه‌کان چۆنایه‌تی کۆمه‌ڵگا و پرۆسیسه‌کان بۆ دواوه ده‌بات و بۆیه‌ش هه‌رده‌م هه‌مان پرۆسێسی ئه‌وان درێژه‌ی هه‌بێت. (نه‌وه‌ی پیره‌کان یان پێ ده‌ڵێن یانی نه‌وه کاڵبوه‌وه‌کان).\nئه‌ونه‌وه‌یه که به نه‌وه‌ی له‌ده‌ست چوه‌کان (له هۆله‌ندا) ناوده‌نرێن چونکه ده‌بێ ئیمکانات بۆ نه‌وه‌ی پێشوی خۆشیان بۆ خانه‌نشین فه‌راهه‌م بکه‌ن. ئه‌م نه‌وه‌یه له کوردستانیشدا له گشتدا هه‌مان مه‌سه‌له‌ی به‌سه‌رهات به‌ڵام به ژیان و مانی یانی هه‌مو ده‌وره‌ی حوکمڕانی به‌عس که فاشیترین سیسته‌م بو و هه‌مو ره‌زاله‌تیه‌کانی چێشت وئێستاش قوربانیه‌کانیان ده‌داته‌وه. له پرۆسیسه‌کاندا ئه‌م نه‌وه‌یه له‌گه‌ڵ کۆندا هه‌ڵده‌کات و هه‌وڵیش ده‌دات له‌گه‌ڵ نه‌وه‌کانی نوێدا ئاشنایه‌تی هه‌بێت به‌ڵام زیاتر په‌یوه‌سته به نه‌وه‌ی پیشخۆی تا ده‌گاته نه‌وه‌ی دوای خۆی.\nئه‌و نه‌وه‌یه که ئێستا ته‌مه‌نی 30 ساڵه له‌لایه‌ک بۆ ئازادیه‌کانی هه‌وداڵه و له‌لایه‌کی تر ده‌یه‌وێ بۆ کۆمه‌ڵگا کاره‌کانی ئه‌نجام بدات و زیاتر له‌گه‌ڵ نه‌وه‌ی نوێدا ده‌یه‌ته‌وه تا له‌گه‌ڵ نه‌وه‌کانی پێش خۆی.\nهه‌وڵی ئاڵوگۆڕی خێرا ده‌دات و زیاتر بۆ پێشه‌وه هه‌نگاو ده‌نێت و که‌متر رو له رابردو ده‌کات.\nبه‌پێی پێناسه‌ی هه‌ندێ سه‌رچاوه ئه‌م نه‌وه‌یه زیره‌ک و به‌هێز و سوسیالن (به گوێره‌ی خۆیان) و ده‌یانه‌وه‌ێ سنوری نه‌وه‌کانی کۆن بپه‌ڕێنن و زیاتر بۆ پێشه‌وه هه‌نگاو ده‌نێن و ده‌یانه‌وێ مه‌سه‌له‌کان به جۆرێکی تر یه‌کلا بکه‌نه‌وه. تاکه هۆکاریش بۆ ئه‌م پێناسه‌یه بسه‌لمێنی ئه‌م نه‌وه‌یه له هه‌موان فرسه‌تی زیاتری په‌روه‌رده‌وفێرکردنی بۆ فه‌راهه‌م بوه و زیاتر و هۆشیارتر مامه‌ڵه له‌گه‌ڵ ته‌کنه‌لۆژیا و هۆیه‌کانی ئینفۆرماتیکا و ئۆتۆمایتزم ده‌کات. ئه‌مه‌ش به‌شێکی زۆریان به‌رهه‌می نه‌وه‌کانی پیش خۆیانن.\nنه‌وه‌کان له کوردستاندا:\nسه‌ره‌تا به‌بێ باسکردن له رابردوی وه‌زعیه‌تی سیاسی کوردستان ناکرێ باس له ئێستا و داهاتوشی بکه‌یت، ئه‌م حوکمه به‌داخه‌وه هه‌مو کات به‌رۆکمان ده‌گرێت.\nبه‌حوکمی وه‌زعیه‌تی سیاسی و فه‌رهه‌نگی و ئابوری و کۆمه‌ڵایه‌تی کۆمه‌ڵگا و داگیرکردن و کاولکاری و شه‌ڕ و ئاواره‌یی و بزوتنه‌وه‌ی به‌رگری و قوربانی دان و گه‌مارۆیه جیاجیاکان کۆمه‌ڵگایه‌کی چه‌سپاو و جێگیر تا ئێستاش له ئارادا نیه، چه‌سپا و به‌مانای وشه‌که یانی کۆمه‌ڵگایه‌کی جێگیر و پێشکه‌وتو و خاوه‌نی هێزو سه‌نگ و سوک و بنه‌مایه‌کی به‌رهه‌می نه‌ته‌وه‌یی به‌هێز و ئاسایشی نه‌ته‌وه‌یی له هه‌مو مه‌یدانه‌کاندا (له زه‌وی و ئاسمان و ئابوری و لایه‌نه کۆمه‌ڵایه‌تیه‌کانیدا (به‌گشتی) و به‌رهه‌می تاک و بونی بیمه کۆمه‌ڵایه‌تی و ته‌ندروستی یه‌کان و سه‌روه‌ری یاسا و ده‌وڵه‌تی دامه‌زراوه‌کان و هتد هه‌روه‌ها دانپیانراو له لایه‌ن نه‌ته‌وه یه‌کگرتوه‌کان و کارکردن و سیسته‌ماکانی به‌ڕیوه‌بردنی له‌لایه‌ن وڵاتانی دونیادا باوه‌ڕپێکراو بێت و سیسته‌مه‌کانی خوێندن وپه‌روه‌رده‌و فێرکردنی بتوانێ له‌هه‌مو ولاتاندا هه‌مان کوالیتی خوێندن و بڕوانامه‌کانی وڵاتانی پێشکه‌وتوی هه‌بێت). ئه‌مه وه‌زعانه ئێستا له ئارادا نیه و ته‌نها هه‌ندێ کاری باشکراوه له‌م ساڵانه‌ی دواییدا که بودجه هه‌یه له دوای ئه‌م هه‌مو شه‌ڕ و ناکۆکیه و فرسه‌ت له ده‌ستدان و له هه‌مان کاتیش ژن کوشتن له کوردستان دیارده‌یه‌کی زه‌قی کۆمه‌ڵگایه. یانی ئاسایشی نه‌ته‌وه‌یی هه‌ر له‌مه کورتی نیه که فرۆکه‌جه‌نگیه‌کان و تۆپه‌کانی وڵاتانی ئه‌قلیمی قه‌ندیل بۆردومان ده‌که‌ن له‌هه‌مان کات مرۆڤێکی ژن ژیانی هه‌رده‌م له مه‌ترسیدایه یه‌ک هه‌ل بۆ قۆستنه‌وه‌ی خۆشه‌ویستی یان سۆزی دڵی ژیانی ده‌باته مه‌رگه‌وه. ئه‌مه‌ش که‌میه‌کی گه‌وره‌یه له کۆمه‌ڵگا و ئاسایش نه‌ته‌وه‌یی له هه‌ڕه‌شه‌یه وه‌کو وجودی فرقه‌ی 12 له ده‌وروبه‌ری که‌رکوک یان هێزو سوپای پاسداران و سوپایی تورکیه و سوریا له‌سه‌ر سنوره‌کان یان له‌ناو سنوردا رمبازی ده‌که‌ن و نه‌وه‌کانی گه‌لانی کوردستان تیرۆرده‌که‌ن.\nئه‌م وه‌زعانه سیناریۆیه‌کی به‌رده‌وامی ژیانی میلله‌تی کوردبوه و هه‌ندێکیشی ئێستاش هه‌ر به‌رده‌وامی هه‌یه.\nلێره‌دا هه‌ندێ باس له‌نه‌وه‌کانی ئێستا له‌گه‌ڵ ده‌که‌ین و له په‌یوه‌ند به پرۆسێسه‌کانی به‌ڕێوه‌بردن و خودی هه‌ندێ سیفاتی سیسته‌می به‌ڕێوه‌بردن که‌هه‌یه له کوردستانی عێراقدا له‌سه‌ر رۆشنایی سه‌ره‌تای باسه‌که‌مان:\nنه‌وه‌ی کۆن یانی ئه‌و نه‌وه‌یه‌ی که سه‌ره‌تا له‌لای مه‌لا و حوجره ده‌رسیان وه‌رگرتوه تا به‌حوکمی وه‌زعیه‌تی سیاسی و سه‌رهه‌ڵدانی بزوتنه‌وه‌ی کوردایه‌تی خه‌باتیان کردوه ودواتریش گه‌یون به به ده‌سه‌ڵات. ئه‌م نه‌وه‌یه له ده‌سته‌ی باڵای به‌ڕیوه‌بردن و سیسته‌م دایه، ئه‌مانه هه‌رده‌م کۆمه‌ڵگا بۆ دواوه ده‌به‌نه‌وه‌و کۆنه پاریزن و ناتوانن له‌گه‌ڵ پرۆسیسه نوێیه‌کان هه‌ڵبکه‌ن. به‌کورتی سه‌رچاوه‌ی خراپ و چاکه‌کانی کۆمه‌ڵن و مه‌ڵبه‌ندی گه‌نده‌ڵی ئیدارین به هۆشیاری و ناهۆشیاری. (نه‌وه کاڵ بوه‌وه‌کانی کۆمه‌ڵن). دیاره ئه‌م نه‌وه‌یه تێکه‌ڵیه‌کی زۆری هه‌ڵپه‌رستی تیایه به حوکمی ئاڵوگۆره سیاسیه‌کان.\nئه‌و نه‌وه‌یه که هه‌مان وه‌زعیه‌تی نه‌وه‌ی کۆنی هه‌بوه‌و له‌شار ماوه‌ته‌وه‌و په‌ره‌ی به بزوتنه‌وه‌ی ناڕه‌زایه‌تی داوه‌و به‌ڵام له‌گه‌ڵ سیسته‌می ئیداری کۆنی رژێمه‌دا کاری کردوه و تێکه‌ڵێکه له مرۆڤه پاکه‌کان له خزمه‌ت به نه‌ته‌وه‌و که‌سانی هه‌لپه‌رست به داخوازیه‌کانی خۆیاندا.\nنه‌وه‌ی سێ یه‌م؛\nئه‌و نه‌وه‌یه که وا له سه‌ره‌تای ته‌مه‌نی په‌یوه‌ندی توندی له‌گه‌ڵ نه‌وه‌ی دوه‌مدا هه‌یه و له‌گه‌ڵ روداوه‌کان ژیاوه‌و له خوێندن و په‌روه‌رده‌و ئیمکاناتی نوێ به‌هره‌مه‌ند بوه و له‌لایه‌کی تریش ره‌زاله‌تی زۆری نه‌وه‌ی پێش خۆی بینوه‌و به‌شداری تیاکردوه، ئه‌م نه‌وه‌یه زیاتر به‌دوای نوێخوازی و ئازادیه‌وه‌یه‌و ده‌یه‌وێ له‌گه‌ڵ نه‌وه‌ی دوای خۆیدا کاربکات و دواکاریه‌کانی زۆرن و پرۆسه‌کانی کۆنیش ریگرن. له زۆر له مه‌یدانه‌کانی به‌ڕیوه‌بردندا له سه‌نته‌ری پرۆسێسه‌کان دایه‌و گه‌لێ گرفتی له‌گه‌ڵ پرۆسێسه کۆنه‌کان هه‌یه و ده‌یه‌وێ له‌م قاوغه کۆنه ده‌رچێت به‌ڵام سیسته‌می ئیداری به‌سه‌ری فه‌رزده‌کات و رێگری زۆری هه‌یه. ( له‌لایه‌کی تریش ئه‌م نه‌وه‌یه زیاتر ماتیریالیستین و ده‌یانه‌وێ هه‌مو شتێکیان هه‌بێ و ناتوانن له سنوری نه‌وه‌ی یه‌که‌م و دوه‌م ده‌ربچن و گله‌یی و گازه‌نده‌شیان زۆر له پرۆسیسه کانی به‌ڕیوه‌بردن هه‌یه)\nئه‌مه نه‌وه‌ی دوای راپه‌ڕینه که ئه‌و نه‌وه‌یه له‌گه‌ڵ زۆربه‌ی نه‌وه‌کانی تر جیایه‌و به حوکمی وه‌زعیه‌ته مێژوه‌که هاتۆته سه‌ر حازری و داواکاری زۆره و به‌توانای فیکری جیا و له‌گه‌ڵ ته‌کنه‌لۆژیای نوێ و زۆر له هۆیه‌کانی ئینفۆرماتیکا و ئۆتۆمایزیۆنی له ده‌ستدایه به‌ڵام هێشتا نه‌گه‌یشتۆته مه‌لبه‌نده‌کان و ناوه‌نده‌کانی به‌ڕیوه‌بردن و کاریگه‌ری له‌سه‌ر پرۆسێسه‌کان و به‌ڕێوه‌بردن که‌مه. ( ئه‌م نه‌وه‌یه‌ش هه‌مان سیفاتی نه‌وه‌ی پیشخۆی هه‌ڵگرتوه و ده‌یه‌وێ له‌گه‌ڵ ماتیریالست شان به‌شان بڕوات و پرۆسه نویه‌کانیش گه‌شه پێبدا هێشتا کاتیان زۆره تا له پراکتیک خۆیان تاقی بکه‌نه‌وه).\nتیچاوێک به سیسته‌می به‌ڕێوه‌بردن و پرۆسێسه‌کان له کوردستان:\nهه‌روه‌کو سه‌ره‌تا گوتمان که هه‌ر باسێ سه‌باره‌ت به کۆمه‌ڵگای کوردستان ناکرێ له رابردویه‌وه ده‌ست پێ نه‌که‌یت و بۆته مۆته‌که‌ی گیانی و هه‌ر بۆیه‌ش خه‌ڵکی هه‌رده‌م به رابردوه خه‌ریکن تا داهاتو.\nبه کورتی سیسته‌می به‌ڕێوه‌بردن ئاوێنه‌ی کۆمه‌ڵگایه و خودی کۆمه‌ڵگاش له کوردستان که له مۆله‌قه‌یه‌کدایه و له دو ئه‌جندای جیاجیا دایه له‌لایه‌ک هه‌رێمێکی فیدرالیه له چوارچێوه‌ی وڵاتی عێراق له لایه‌کی تر نه‌وه‌کان ده‌یانه‌وێ به‌ره‌و سه‌ربه‌خۆیی ببه‌ن و کارکردن بۆ ئه‌مه ده‌کریت و رابه‌رانی سیاسی کورد بۆ ئه‌مه کارده‌که‌ن.\nئه‌م تێکه‌ڵیه له پرۆسیسه‌کان زۆر به ئاسانی به‌دیارده‌که‌وێت، به‌ڕیوه‌بردنی کۆمه‌ڵگا و بودجه و دابه‌شکردن و سیسته‌می ئیداری و هه‌تا دوایی هه‌روا پاشکۆی سیسته‌می به‌شه‌کانی تری عێراقه له‌لایه‌کی تریش ده‌سه‌ڵاتی حیزب و سه‌رکردایه‌تی و ناوه‌ند به‌سه‌ر پرۆسێسه‌کان و که‌مکردنه‌وه‌ی ده‌سه‌ڵات له خواره‌وه سیماتێکی تری ئه‌م پرۆسیسانه‌یه.\nپرۆسێسه ئیداریه‌کان هه‌مویان کۆنن و زۆربه‌یان ئه‌نه‌لۆگن و بۆ هه‌رکارێ ده‌بێ ده‌یان واژوی به‌سه‌ره‌وه بێت و به قاندرمه‌ی پرۆسیسه‌کان بڕوات تا زیاتر بێت بیروکراتیه‌تی ئیداری زیاتر ده‌بیت و هه‌نده‌ی تر کۆمه‌ڵگا زیاتر ده‌بێ ئینێرژی بۆ سه‌رف بکات. سیسته‌می به‌ڕێوه‌بردن له عێراق هیچ به‌ڵگه‌نامه‌یه‌کی جیهانی نیه له چه‌شنی ئیسۆ سێرتیفیکات ( که له ئه‌وروپا) دا باوه. یانی هیچ سیسته‌مێکی پرۆسه ئیداریه‌کان کۆنترۆل ناکرێن که له ئیداره‌دا پێ ده‌ڵێن (ئاودیت_ به‌زمانی هۆڵه‌ندایی).\nهه‌مو پرۆسێسه‌کان سینترالیستن و له سه‌ره‌وه ده‌بێ بۆ خواره‌وه بچێت. هه‌ر ئه‌مه‌ش وای کردوه که زیاتر به سیسته‌می وڵاتانی کۆنی رۆژهه‌لات و بلۆکی سۆڤیه‌تی کۆن بچێت و هه‌ندی پرۆسێسیش هه‌ر کۆپی ئیداره‌ی به‌عسه به فه‌رمانبه‌ر و نه‌وه‌کانی کۆنیه‌وه.\nتا ئێستا پرۆسێسی دیسێنترال له ئیداره‌ی کۆمه‌ڵگای کوردستان وێنه‌ی که‌مه، ئه‌م گرفته هه‌مو کۆمه‌ڵگای گرتۆته‌وه ته‌نانه‌ت هه‌مو نوێخوازه‌کانیش هه‌مان پرۆسێس به‌ڕێوه ده‌به‌ن.\nبۆ رزگاربون له‌م پرۆسیسانه ده‌بێ خاڵی وه‌رچه‌رخان له نه‌وه‌یه‌که‌وه په‌یدا بێت و ریسک بکات بڵێ ئیتر به‌م چه‌شنه کارناکه‌ین و ده‌مانه‌وێ پرۆسێسێکی نوێ و تایبه‌ت به کۆمه‌ڵگای خۆمان دیاری بکه‌ین و ده‌مانه‌وێ ئاوا بژین.\nپرۆسێسی دیگیتاڵ و به‌سیسته‌می نوێ و به‌ڕێوه‌بردنێکی نوێ و که‌مترین بیروکراسی و تێکه‌ڵاو له سه‌نتراڵ و دیسێنتراڵ.\nبه‌ڵام پێش ئه‌مه ده‌بێ نه‌وه‌ی نوێ وه‌زعیه‌تی سیاسی و کۆمه‌ڵایه‌تی و ئابوری کۆمه‌ڵگای یه‌کلاکردبێته‌وه‌و له گشت مه‌سه‌له‌کان به‌ره‌وپیشه‌وه هه‌نگاوی نابێ و کۆمه‌ڵگاش ئه‌م ئاماده‌ییه‌ی هه‌بێت و فاکته‌ره ده‌ره‌کیه‌کانیش فه‌راهه‌م بن.\nبۆ ئه‌م ده‌ورانه هه‌روا به خه‌یاڵ و خه‌ون دێنه به‌رچاو. به‌ڵام ئه‌گه‌ر گه‌ل ئیراده بکات ئه‌وه هه‌مو مه‌سه‌له‌یه‌ک ده‌کرێ به پراکتیک ببێته‌وه. دیگیتاڵ بونی سیته‌مه‌کان و پرۆسیسه‌کان و یه‌کگرتنه‌وه‌ی هه‌مو سیسته‌مه‌کان له ئاڕشتێکتی داتاکان باشترین چاره‌سه‌رن بۆ ئه‌مڕۆ.\nیه‌ک له سیفه‌ته هه‌ره زه‌قه‌کانی به‌ڕێوه‌بردن و میسۆده‌که‌ی له کوردستان گرتنه خۆی بێکاری ده‌مامکدراوه له دام و ده‌زگاکانی ده‌وڵه‌تدا. به کورتی بیمه‌ی بێکاریه به جۆرێ به خه‌ڵکی بێکار ده‌درێت که هیچ به‌رهه‌مێکی نیه. ئیداره و سیسته‌می به‌ڕێوه‌بردن له کوردستان مه‌ڵبه‌ندی حه‌وانه‌وه‌ی سوپای بێکاری ده‌مامکدراوه. نوێترین شێوه‌ی له هه‌ولێری پایته‌ختی کوردستان پێ ده‌ڵین مه‌عاشی بن دیوار که ده‌وام ناکات و مانگانه‌ی هه‌یه.\nهیچ پرۆسه‌یه‌کی زیند و هۆشیار و کاراو ئه‌کتیف به سیسته‌می کۆمۆنیکه‌یشنی نوێ نابینرێ نه له پارێزگاکانی هه‌ولێر و سلێمانی و دهۆک و (که‌رکوک) نه له ئه‌نجومه‌نی وه‌زیرانی کابینه‌ی 5 و 6 تا ده‌گاته قایمقامیه‌تی هه‌ڵه‌بجه یان سه‌ید سادق یان شه‌قڵاوه و عه‌نکاوه‌ش. (ئه‌مه به‌ڵگه نه‌ویسته)، هه‌ر مۆددێلێکی ساده‌ی هه‌ی سیسته‌م (سیسته‌مێکی گه‌شه‌دان به رێکخراوبونی ئه‌مریکیه) یان هه‌ر مۆدێلێکی تر بۆ به‌ڕێوه‌بردن به کاربهێنرێت بۆ رێکخراوبون ئه‌وه به نیوه‌ی هێزی کار مرۆڤه‌کان که له دام و ده‌زگایه‌ک هه‌یه ده‌کرێ کاره‌کان چاڵاکتر و به به‌رهه‌م تر به‌ڕێوه ببرێن. به‌ڵام ده‌بێ مرۆڤه‌کان ژیانیان مسۆگه‌ر بکرێت به جۆرێ له جۆره‌کان، به‌ڵام نه بونی بیمه کۆمه‌ڵایه‌تیه‌کان و ته‌ندروستیه‌کان به دروستی سیفه‌تێکی تری ئه‌م میسۆده‌یه‌یه.\nئه‌مه‌ش سیسته‌مێکی ته‌وه‌زه‌ل و ته‌مه‌ڵ دێنێته ئاراوه‌و خه‌ڵکی هه‌ر به کۆمه‌ڵگای به‌رخۆر ده‌مێننه‌وه.\nبێ به‌رنامه‌یی له کار و کار راپه‌ڕاندنه‌کاندا سیفه‌تێکی تری ره‌ونه‌قداری ئه‌م سیسته‌مه‌ی به‌ڕیوه‌بردنه، وڵات به ته‌واوی به‌بێ به‌رنامه ده‌چێته رێوه، چونکه داتا بانکی دروست نیه، نازانرێ چه‌نده پێدوایستی کۆمه‌ڵگا هه‌یه و چه‌نده بودجه‌ی تایبه‌تی بۆ هه‌یه و گریمانه‌کان چین و گه‌شه‌سه‌ندنی کۆمه‌ڵگا چۆنه و چه‌نده خه‌ڵکی ئاواره‌و په‌نابه‌ر و کرێکاری بیانی دێنه وڵات و رێژه‌ی بێکاری چه‌نده‌و رۆژانه ژماره‌ی دانیشتوانی شار چه‌نده و شه‌وانه چه‌نده! ...هتد.\nئه‌مه له هه‌مو هه‌نگاوه‌کانی ده‌وڵه‌تدا هه‌ستی پێ ده‌کرێت، هه‌ر له کارێکی ساده‌ی راکێشانی ئاو و هێلی کاره‌با تا ده‌گاته سیاسه‌ته‌کانی ده‌ره‌وه‌یی هه‌رێم یان سیاسه‌ته سه‌ربازیه‌کانی؟ ( بۆ خۆ هه‌رێم هه‌روا سه‌ر به عێراقه!).\nتائێستا نازانن به‌نمونه شارێ چه‌نده ئاوی خوارندنه‌وه‌ی پێویسته و هاوسه‌نگی ئاوی خواردنه‌وه بکه‌ن و چه‌نده ئاو ده‌بێ به‌رهه‌م بێت و چه‌نده به‌کارده‌هێنرێت و چه‌نده به‌فیرۆ ده‌ڕوات. نه‌ک مه‌سه‌له‌ی ستراتیژی نه‌ته‌وه‌یی و هێزی ئاسمانی کوردستان و سوپا چ ئیمکاناتێکی ده‌وێ. وابزانم ئێستا سه‌یری پیشمه‌رگه وه‌کو بێکارێ ده‌که‌ن وچه‌ند هه‌فته له ره‌بایه‌ک به‌سه‌ر ده‌بات و 300 هه‌زار دینار وه‌رده‌گرێ؟؟ ئه‌گه‌رچی له هه‌ر پسپۆرێکی سه‌ربازی ببپرسی هێزه‌کانی سوپا و دامه‌زراوه‌کانی ده‌بێ چۆن بن ره‌نگه ئه‌ویش بزانێ که ته‌نها گرفتی بودجه‌ی هه‌یه یان له‌سه‌ره‌وه بڕیاری بۆ نادریت. نه‌وه‌کانی پێشو هه‌مویان بێزارن که هه‌مو ته‌مه‌نیان له پیشمه‌رگایه‌تی (سوپا) سه‌رفکرد ئێستا هیچ ته‌ماشایان ناکرێت ئایا ئه‌گه‌ر شه‌ڕ نه‌ما یانی سوپا کاری ته‌واو؟ ره‌نگه له‌م سیسته‌مه ئیداریه‌ی کوردستان وابێت. ته‌نانه‌ت داخستنی کۆلیژه سه‌ربازیه‌کانی قه‌ڵاچۆلان و زاخۆ خۆی له خۆیدا هه‌ڵه‌یه‌کی سیاسی بو چونکه مالکی ده‌زانێ له کوێوه ده‌دوێ. دوباره بونه‌وه‌ی مێژویه‌که که ئه‌فسه‌ره‌کورده‌کان له ده‌ورانه جیاجیاکانی حکومه‌تی عێراقدا توشی بون. هه‌ق بو نه‌وه‌ی نوێ به‌مه رازی نه‌بێت.\nبه‌ڵام ئه‌مه‌ش باجی هه‌ڵوێستی نه‌وه‌ی کۆنه و هه‌م تیکه‌ڵیه‌یه که له‌سه‌ره‌تا ئیشاره‌مان پێکرد.\nسیفاتیکی تری پرۆسێسه ئیداریه‌کانی کوردستان تێکه‌ڵاو بونی مه‌سه‌له‌کانی نه‌خشه‌سازی و ئیمکاناتی ماددیه‌که‌ی و جێ به‌جێکه‌رانیان که له هه‌مو سیسته‌مه‌کانی دونیادا ئه‌مانه له‌یه‌ک جیان و هیچ که‌س ناتوانێ به‌کیفی خۆی چه‌ک و پسوڵه پڕبکاته‌وه‌و له‌گه‌ڵ بازاڕدا ده‌ست تیکه‌ڵاو بکات. گه‌نده‌ڵی له ئیداره‌ی کوردستان به‌شی هه‌ره‌زۆری ئه‌مه هۆکاریه‌تی.\nسیفاتیکی تری ئیداره له کوردستان که‌سی ناشایسته له شوێنی به‌رز و حه‌ساس دا که نه‌شاره‌زایی ئیداری زۆری هه‌یه تا رادێ ده‌بێ بڕوا. به‌نمونه هه‌ر له وه‌زاره‌تی ئه‌وقاف و بازرگانی بگره تا ده‌گاته پارێزه‌ره‌کان و وه‌زیری په‌روه‌رده‌و فێرکردن. جه‌نابی وه‌زیر سیسته‌می سویدی خوێندن کۆپی ده‌کات بۆ کوردستان، به‌ڵام ئایا هه‌مان هه‌لومه‌رجی ئیمکانات و کۆمه‌ڵگای کوردستان ره‌چاوکردوه و کردبو؟.\nئه‌مه‌ش له ئه‌نجامی پاداشتی نه‌وه‌ی یه‌که‌م هاتوه و قوربانی داوه ده‌بێ ببێته گرفت بۆ کۆمه‌ڵگا. ئه‌مه زۆر به‌رچاوه له کۆمه‌ڵگای کوردستاندا و هیچ نمونه‌ی ناوێ.\nبه‌کورتی پرۆسێسه‌کانی به‌ڕێوه‌بردن له کوردستان کۆنن و له به‌رده‌وامی رژێمه داگیرکراوه‌کان هاتوه و ئیدامه‌ی داوه، ده‌سه‌ڵاتی حیزبی و ئیداره‌ی حیزبی زیاتر وه‌زعه‌کانی ئالۆزکردوه و بونی سه‌نترالیزم و نه‌بونی دیسێنترال و سیسته‌می ئازادی لق و پۆپه‌کان له‌م سیسته‌مه‌دا هه‌نده‌ی تر گرفتی زیادکردوه. ئه‌مه‌ش له ئه‌نجامی قه‌تیس مانه‌وه‌ی ده‌سه‌ڵاته له لایه‌ن نه‌وه‌ی کۆنه‌کان و نه‌وه‌ی دوه‌مدا راسته قوربانیان داوه به‌ڵام ئه‌مڕۆ رێگرن له‌به‌رده‌م گه‌شه‌ی پرۆسێسه‌کان له کۆمه‌ڵگادا. هه‌روه‌ها زاڵبونی قازانجی حیزبی به‌سه‌ر قازانجی نه‌ته‌وه‌یی و بونی کۆمه‌ڵگایه‌کی به‌رخۆر له جیاتی کۆمه‌ڵگایه‌کی به‌رهه‌مهێن. له‌لایه‌کی تر بونی به‌رگیکی ئه‌ستور له بێکاری ده‌مامکدراو له دام و ده‌زگاکان و بونی که‌سانی نه‌شاره‌زا و نادڵسۆز به‌مه‌سه‌له نه‌ته‌وایه‌تیه‌کان و بونی نه‌وه‌ی کۆن له ئیداره‌کاندا و ئیدامه دان به پرۆسه‌کۆنه‌کان و له قاوغی سیسته‌می ده‌وڵه‌تی عێراقدا. ئه‌مانه هه‌مو رێگرن له‌به‌رده‌م نه‌وه‌ی تازه‌دا وه‌رچه‌رخانێ له کۆمه‌ڵگادا بکات. مانه‌وه‌ی نه‌وه‌یه‌کی کاڵ بوه‌وه له ده‌سه‌ڵات که ناتوانێ له‌گه‌ڵ نوێخوازی و پیداویسته‌کانی هه‌ڵ بکات. ئه‌م نه‌وه‌یه له واقعدا هه‌ر وه‌کو بار به‌سه‌ر خه‌ڵکه‌وه ده‌مێنێته‌وه تا به مردنی خۆیان ده‌مرن. له جیاتی ئه‌وه‌ی چۆن له‌سه‌ره‌تا قوربانیان دا ئاواش مه‌یدان خۆشبکه‌ن بۆ چاککردنی پرۆسێسه‌کان و سیسته‌می به‌ڕیوه‌بردن ئه‌وه ده‌بنه بار به‌سه‌ر شانی کۆمه‌ڵگا. ترسناکترین شێوه‌ش له‌مه گۆڕانی بۆ که‌ڵتوری به‌ڕێوه‌بردن و رێکخراو بونه چونکه هه‌ر چی روده‌دات ته‌نها گۆڕانن له شێوه و روخسار و ده‌م و چاوه‌کاندا وهیچی تر.\nره‌نگه پرۆسێسه‌کان خۆیان مه‌ودایه‌ک بکه‌نه‌وه‌و ده‌بێ سه‌بری ئه‌یوبمان بۆ هه‌بێت. پرسیار ئه‌وه‌یه نه‌وه‌ی ئاینشتاین له کوردستان ده‌توانێ له دو ده‌یه‌ی دواییدا ته‌کانێ به وڵات بدات و له‌م دو رویه رزگاری بکات. یانی ولاتێکی مۆدێرنی سه‌ربه‌خۆ و یاسایی و مافی هه‌مو ئینسانه‌کانی تیا مسۆگه‌ربێت و سیسته‌مێکی دیگیتال و پرۆسێسی دروست و ته‌واوی بیمه‌کۆمه‌ڵاتیه‌کان و ته‌ندروستیه‌کان بۆ کۆمه‌ڵانی خه‌ڵک فه‌راهه‌م بکات. پێش هه‌مو شتێ ئه‌مه رابه‌رایه‌تی دروستی ده‌وێ. ئه‌م رابه‌رایه‌تیه‌ی که هه‌یه له‌مه‌ی که کردوه زیاتری پێناکرێت. ده‌بێ ئه‌مه بۆ هه‌موان رۆشه‌ن بێت. گه‌ڕانه‌وه‌ی ناوچه داگیرکراوه‌کان بۆ سه‌ر هه‌رێمی کوردستان یانی مادده‌ی 140 سه‌رکوتوترین ده‌سکه‌وتی میسۆده‌کانیانه!! که شانازی پێوه بکه‌ن! . که ئه‌مه جوانترین نمونه سه‌رکه‌وتنی میسۆده‌ی ده‌سه‌ڵاته له کوردستان. تا کات بڕوا دواڕۆژیش زیاتر سه‌رکه‌وتنه‌کانی تر بۆ گه‌ل رون ده‌که‌نه‌وه.


ل دەشتا مووسڵ مەترسیا سوتنێ ل سەر گەنمێ پێكهاتەیێن دەڤەرێ هەیە\nكوردستان 16/05/2020 - 11:19 رەمەزان هەڕنی\nل دەشتا مووسڵ پشتی هژمارەكا خێزانێن ئاوارە زڤریەڤە سەر جهێن خوە دەست ب كارێ خوەیێ چاندنێ كریەڤە و دوو سالە ب گشتی گەنمی دچینن، لێ ترس هەیە گەنمێن وان بهێنە سووتن بەریا دوورینێ.\nجەلال خەتاری، جوتیارەكێ كوردە ل دەشتا مووسڵ بۆ (باسنیوز) راگەهاند: "ئەو چەند ساڵ بوو ئەم ل ئاوارەیێ و پشتی ئەم زڤریەڤە سەر جهێن خوە مە دەست ب كارێ چاندنێ كر وی دەمێ پێشمەرگە ل دەڤەرێ بوو، بەلێ پشتی حەشدا شەعبی ل دەشتا مووسڵ بەڵاڤبوویی مە چۆ خوشی نەماینە و نوكەژی دەمێ دوورینا گەنمیە و ترسین چەكدارێن داعش و حەشدا شەعبی وەك لایێ كەركووكێ گەنمێ مە بسوزن و دێ زیانێن مەزن گەهنە مە.\nسەفا چیچۆ، چالاكڤانەكێ مەسیحیە ل دەشتا مووسڵ بۆ (باسنیوز) راگەهاند: "پشتی خێزانێن مەسیحی ل ناڤ كەمپا زڤریەڤە سەر جهێن خوە ل دەشتا مووسڵ دەست ب كارێ چاندنێ كریەڤە رێژەكا باش ب روبەرەكێ مەزن گەنم چاندیە ل دەشتا مووسڵ".\nگوتژی: "پشتی خیانەتا 16 ێ ئوكتوبەرێ هاتنا چەكدارێن حەشدا شەعبی بۆ دەشتا مووسڵ و دەڤەرێن مەسیحیا مەترسیا سوتنا بەرهەمێن وان یێن چاندنێ هەیە و دخوازن كو حەشدا شەعبی ل دەڤەرێن وان دەركەڤن و پێشمەرگە ب زڤرنەڤە دەڤەرێن وان ، ئەگەر گەنمێن وان بهێنە سوتن بەریا دوورینێ دێ زیانێن مەزن بەر ب وان جوتیارێن مەسیحی كەڤن ئەوێن ل دەشتا مووسڵ گەنم چاندی و ئەڤسالە مەترسی هەیە وەك دەڤەرا كەركووك گەنمێن مەسیحیا ژی ل دەشتا مووسڵ بهێنە سوتن ب دەستێ چەكدارێن حەشدا شەعبی".


نووچە نێت | ڕاستگۆیی بێ لایەنی| مەسرور بارزانى: بە پاڵپشتی سەرۆکی هەرێمی کوردستان پەرە بە پرۆگرامەکانی خوێندن دەدەین\nJune 2022 08 - 01:40:57\nسەرۆک هەرێمى کوردستان\nمەسرور بارزانى، سەرۆک وەزیرانى هەرێمى کوردستان ڕایدەگەیێنێت، "ئامانجمانە ببینە نەتەوەیەکی پڕ زانیاری و نیشتیمانێک کە تێیدا بیرۆکە، داهێنان، کاری قورس و سەرمایەگوزاری هاریکار بێت تا کۆمەڵگەکەمان بگۆڕێت و چارەنووسی خەڵکی خۆشمان بەرەو باشتر دابڕێژێتەوە."\nئێوارەى ئەمڕۆ سێشەممە (7/حوزەیران/2022) مەسرور بارزانی، سەرۆکوەزیرانی هەرێمی کوردستان، لە رێوڕەسمى دەرچووانی زانکۆی ئەمریکی - کوردستان لە دهۆک وتارێکی پێشکەشکرد و تێیدا ڕایگەیاند، "دەمانەوێت لاوە بەهرەدارە دەرچووەکانمان، هاوکارمان بن لە بنیاتنانی کوردستان. ئێمە ڕێز لە تواناکانتان دەگرین و گرنگی زیاتریش بە بیرکردنەوەی رەخنەگرانە دەدەین."\nده‌قی وتاره‌كەى مەسرور بارزانى، سەرۆک وەزیرانى هەرێمى کوردستان:\nهێژا نێچیرڤان بارزانی، سه‌رۆكی هه‌رێمی كوردستان\nدایك و باوك و كه‌سوكاری قوتابیان\nقوتابیانی ده‌رچووی خۆشه‌ویست\nهه‌مووتان به‌خێربێن و هیوادارم هه‌موو كات سه‌ركه‌وتوو بن و پیرۆزبایی ده‌رچوونی قوتابیانی خۆشه‌ویست له ئێوه بكه‌م.\nهه‌رلێره‌وه ده‌مه‌وێت پیرۆزبایی ده‌رچووانی 2022ی هه‌موو زانكۆكانی كوردستان له هه‌موو شار و شارۆچكه‌كانی كوردستان بكه‌م و هیوادارم هه‌میشه ته‌ندرووست و سه‌لامه‌ت و سه‌ركه‌وتوو بن و سوپاسی كه‌سوكار و دایك و باوك و هه‌موو ئه‌وانه بكه‌م كه پشتیوانتان بوون بۆ سه‌ركه‌وتنتان له‌م قۆناغه‌ی ژیانتاندا.\nبۆ ئه‌و قوتابیانه‌ی لێره وته‌یان هه‌بوو، ده‌مه‌وێت پێتان بڵێم شانازیتان پێوه ده‌كه‌م و به راستیی ئه‌وه‌ی خۆتان باستان كرد و ئێوه چیرۆكی خۆتان گێڕایه‌وه و زۆرێك هه‌ن ره‌نگه ده‌رفه‌تی ئه‌وه‌یان بۆ نه‌ڕه‌خسابێت بێنه ئێره و قسه بكه‌ن، به‌ڵام ئه‌وانیش چیرۆكیان هه‌یه بۆ گێڕانه‌وه و گوێم له چیرۆكه‌كانتان بوو و شانازیتان پێوه ده‌كه‌م\nخوشكان و برایانی به‌ڕێز.. ئێواره‌تان باش\nپێم خۆشە لەم شەوە بەخیرهاتنی یەک بە یەکتان بکەم، کە بەشدارن لە رێوڕەسمی ئاهەنگی دەرچووانی ساڵی خوێندنی ئەکادیمی 2022 و لە هەمانکاتدا ڕێزگرتن لە ماندووبوون و خۆڕاگریی دەرچووانمان، کە بە تەواوکردنی خوێندنی بەکالۆریۆس، گەیشتوونەتە ترۆپکی توانای خۆیان.\nشەڕەفمەندم کە ئەمڕۆ لێرەم بۆ گەواهیدان لەسەر سەرکەوتنەکانتان، زۆر شانازی بە پابەندیی و بەردەوامیدانتان دەکەم کە بۆ گەیشتن بەم قۆناغە، بەرجەستەتان کردووە.\nمه‌سرور بارزانی، سه‌رۆكی حكومه‌تی هه‌رێمی كوردستان و دامەزرێنەر و سەرۆکی بۆردی ئەمیندارانی زانکۆی ئەمەریکی کوردستان، وێنه: جه‌مال یاد\nبە دەستەی ئەمیندارانی زانکۆی ئەمریکی کوردستان دەڵێم: سوپاسی خۆتەرخانکردن و خۆبەخشیتان دەکەم، وەک چۆن سوپاسی دەستەی بەڕێوەبەران و سەرۆکی دامەزراوەکە د. رانیا مەجید دەکەم. دامەزراوەکە رۆڵێکی گرنگی گێڕاوە لە گەشەپێدان و پێشخستنی کۆمەڵگەی زانکۆیی، ئەمەش لە ڕێگەی پاڵپشتی بۆ تاقیگەکان و پاڵپشتی هەوڵەکانی دیکەش.\nسەرۆک و بەرپرسە ئەکادیمی و کارگێڕییەکان، رۆڵێکی دیاریان هەبووە لە پەرەپێدانی کۆمەڵگە زانکۆییەکە بۆ ئەوەی ببێتە نموونەیەک بۆ خوێندنی باڵا لە سەرتاپای هەرێمەکە. هەروەها دەمەوێت سوپاسی هاوبەشەکانی دیکەمان بکەین، بە تایبەت وەزارەتی دەرەوەی ویلایەتە یەکگرتووەکانی ئەمریکا بۆ یارمەتیی و بەخشینەکانی، کە زەمینەی خۆشکەر بووە بۆ پەیوەندیی و هاوبەشیی ئەکادیمی لەگەڵ زانکۆ ئەمریکییەکان.\nلەچەند ساڵی ڕابڕدوو، زۆربەتان کە لێرەن و ئەوانی تریش کە لە ڕیزەکانی دواوەن، هاوکار بوونە لە وەرچەرخانی زانکۆی ئەمریکی کوردستان بۆ یەکێک لە ناوەندە هەرە گرنگ و پایەدارەکان؛ ناوەندەکە بووەتە شوێنێک کە تێیدا خەون و ئاواتەکان دێنە دی؛ ناوەندەکە بووەتە چەقی فێربوون و بەرهەمهێنانی لاوی سەرکردە بۆ داهاتوو، ئەو لاوانەی ڕۆڵی گرنگ و دانەبڕاویان دەبێت لە دروستکردن و گەشەپێدانی کۆمەڵگەکەمان.\nئەم کۆمەڵگە زانکۆییە، دەسکەوتێکی ناوازەی بەدەستهێناوە. دەرچووەکانی ئەم زانکۆیە، لە لایەن خاوەنکارەکانەوە بەبایەخەوە تەماشا دەکرێن و بۆ پێدانی هەلی کار بەدوایان دەگەڕێن، کوالیتی و چۆنایەتی کۆرسەکانی لە سەرتاپای هەرێمەکە دانیپێدانراوە و پێگەی زانکۆکەش لە دەرەوە تەواو ناسراوە.\nمه‌سرور بارزانی، سه‌رۆكی حكومه‌تی هه‌رێمی كوردستان و دامەزرێنەر و سەرۆکی بۆردی ئەمیندارانی زانکۆی ئەمەریکی کوردستان له دهۆك، وێنه: جه‌مال یاد\nکۆمیسیۆنی نیو ئینگلاند بۆ خوێندنی باڵا (New England Commission of Higher Education ) یەکەمین قۆناغی متمانەبەخشینی بە زانکۆی ئەمریکی کوردستانی پەسەندکرد و ئەم هەنگاوە، پێشکەوتنی زیاتریشی بەدوادادێت. ئەم دانپێدانانە، شایستەی ئەو دەرەنجامانەی ئێوەیە، کە لەوەتەی ساڵی 2019 بەدەستتانهێناوە – ئەمە دانپێدانانێکە شیاوە بۆ ئەو پەروەردە و خزمەتەی لێرە پێشکەش دەکرێت. ئەمەش شتێکە کە جێی رەزامەندی قووڵی ئێمە.\nساڵانێکی زۆر بەر لە ئێستا، منیش وەک قوتابیەک لەنێو ئامادەبووانی و دەرچووانی وەکو ئێوە دانیشتم. لەو کاتەشەوە، من پابەندبووم لەوەی دڵنیایی ئەوە بدەم، ئەو ئەزموونە بایەخدار و پڕکاریگەرییە هاوشێوانە، پێویستە بۆ زۆرێک لە ئێمەمانان دابین بکرێن، ئەوانەی بوێری ئەوەیان تێدایە خەون ببینین و گۆڕانکاریی دروست بکەن.\nلەیادمە، لە یەکێک لەوانەکانمان، کە لەسەر هەژاریی جیهانیی بوو، رووم کردە هاوڕێیەکم و پێمگوت رۆژێک دێت هاوکار دەبم لە دروستکردنی ناوەندێکی نایاب و بێ وێنە، کە تێیدا لاوانی کوردستان سوود لە پەروەردە و ئەزموونی هاوشێوە وەربگرن.\nهەژدەساڵ دواتر، زانکۆی ئەمەریکی دامەزرا و دەرگەکانی کردەوە و بەشێک لە خەونەکەش هاتەدی. ئەمە پێشکەوتنێک بوو کەجێی ئومێدی ئێمە بوو بەوەی رەخساندنی دەرفەتی هاوشێوە لێرە، هۆکار دەبن بۆ ناساندن و خستنەڕووی توانای گەلەکەمان. هەموو رێوڕەسمێکی دەرچوونی هاوشێوە، ئەو خەون و دیدگایەی هەمانە دەکاتە راستی.\nپێشکەوتنەکانمان لەم زانکۆیه، شوێنپەنجەی لە هەندێک لە شوێنی کاری حکومەتی هەرێمی کوردستان و شارە مەزنەکانی جیهان دیارن، کە گەنجە دەرچووەکانی زانکۆی ئەمەریکی کوردستان رۆڵیان دیارە. ئەو ئەزموونانەی چ لەناوخۆ یان دەرەوە بەدەستی دەهێنن، بەها و شکۆی زیاتر بە کوردستان دەبەخشن. بە گشتی، کوردستانیانی بەهرەدار و لێهاتوو لەهەر شوێنێک بن، بەشێکی دانەبڕاون لە گەنجینەی بەهرەکانمان. ئێمە شانازیان پێوە دەکەین و دەشمانەوێت رۆڵێکی کاریگەریان هەبێت لە بنیاتنانی وڵات و نەتەوەکەمان.\nئامانجی ئێمە لە دەستەی ئەمینداران ئەوەیە، ژینگەیەک دروست بکەین کە پێشوازی لە خەڵکانی خۆمان بکات و لەخۆیان بگرێت و بیانکاتە هاوبەش و بەشدار لە پێشخستنی کۆمەڵگەکەمان. دەزانم کە پەروەردە و فێرکردن، لە هەموو ئاستێک، کڕۆکی ئەو کارەیە. ئینجا ئەمە چ لە سەر ئاستی منداڵێکی تامەزرۆی زانیاری قۆناغی سەرەتایی بێت یان هاووڵاتیەک بێت بیەوێت پیشەیەک فێربێت، پێویستە باشترکردنی ئاستی پەروەردە و خوێندن، ئامانجی مەزن و سەرەکیمان بێت.\nلە حکومەتیش بەهەمان شێوە، ئەجێندای کابینەی ئێمە بریتی بووە لە بەرزکردنەوەی ستانداردەکان . لەم چەند مانگەی دوایی، کابینەکە بە کۆی دەنگ پاڵپشتی لە دروستکردنی دەزگایەکی نیشتیمانی متمانەبەخشین کرد. ئەمە یەکەمین دەستەی لەو جۆرەیە لە هەموو وڵات، ئامانج لێی باشترکردنی دڵنیایی جۆریی و هەڵسەنگاندنی ستانداردەکانی پەروەردە و فێرکردنی گشت ئاستەکان و دروستکردنی فەرهەنگ و کولتورێکە بۆ باشترکردن و پێشکەوتنی بەردەوام. ئێستاش ئەمە روودەدات.\nبە پاڵپشتی سەرۆکی هەرێمی کوردستان، کاک نێچیرڤان بارزانی و تیمی راپەڕاندنی تایبەت بە خوێندن و پەروەردە ( Task Force on Education)، پەرە پرۆگرامەکانی خوێندن و راهێنانە هونەری و پیشەییەکان و رێکارەکانی وەرگرتن لە زانکۆکان دەدەین، کە ئێستا چەقی سەرەکی کارە لە پێشیەنەییەکانی حکومەتەکەمانن.\nرێگەم بدەن لەم سەکۆیە ئامانجەکەمان روون بکەمەوە؛ ئامانجمانە ببینە نەتەوەیەکی پڕ زانیاری و نیشتیمانێک کە تێیدا بیرۆکە، داهێنان، کاری قورس و سەرمایەگوزاری هاریکار بێت تا کۆمەڵگەکەمان بگۆڕێت و چارەنووسی خەڵکی خۆشمان بەرەو باشتر دابڕێژێتەوە. لە هەموو هەنگاوێکی کاروانەکەمان، چ بۆ تاک و چ بۆ هاووڵاتی، فێربوون و باشتربوون، تەواوکاریی یەکترن.\nوەکو حکومەت پێویستیمان بە هاوکاری ئێوەیە. دەمانەوێت لاوە بەهرەدارە دەرچووەکانمان، هاوکارمان بن لە بنیاتنانی کوردستان. ئێمە ڕێز لە تواناکانتان دەگرین و گرنگی زیاتریش بە بیرکردنەوەی رەخنەگرانە دەدەین.\nدەمانەوێت ئێوە هاوکارمان بن لە دروستکردنی شوێنی کاری وەها کە تێیاندا بەها و ستانداردی پیشەییانە بەرجەستە بکەن کە لە ئەزموونی زانکۆدا بەدەستان هێناوە. ئێمە پاداشتی هەوڵەکان دەدەینەوە و بیرۆکە و کارگێڕیی پێشدەخەین.\nهەر یەکێک لە ئێوە کە ئەمشەو لێرەن، کۆڵەگەیەکن بۆ کوردستان. چ ئێستا بێت یان بۆ ساڵانی داهاتوو، دەمانەوێت بەشێک بن لەو کارەی ئێمە دەستمان پێکردووە بۆ ئەوەی ئابووریەکەمان پێشبخەین و هەمەجۆری بکەین.\nئێمە هەوڵی گەورەمان داوە لە پێناو دروستکردنی ژینگەیەکی هاوڕێیانە بۆ سەرمایەگوزاریی. ئێمە کەرتی گشتیمان کاریگەرتر کردووە، کە سەرمایەی ئازاد کردووە بۆ وەبەرهێنان لە لە لایەنی کارگێڕی و کارە گشتییە بنەڕەتییەکان. ئێمە هانی داهێنان و نوێکاری دەدەین، دەمانەوێت دەرچووەکانمان ببنە کادیری گۆڕانکاری لە کۆمەڵگە و لەوە تێبگەن کە پێویستە چۆن بە باشترین شێوە خزمەتی هاووڵاتییەکانمان بکەین.\nلە کاتێکدا ئێوەی دەرچوو ئامادەکاریی بۆ دەستپێکردنی گەشتە پڕ دەستکەوتەکانتان دەکەن، کە بەشێکی پەیوەستە بەو خوێندنەی لە زانکۆی ئەمەریکی کوردستان بەدەستانهێناوە، دەمەوێت بە چەند وشەیەک هەندێک ڕێنماییتان بکەم:\n-لە بەرزترین ئاستدا، پارێزگاری لە پێوەر و ستانداردە پیشەیی و ئەخلاقییەکان بکەن.\n- هەمیشە نیشتمان و ناسنامەکەتان لەبیر بێت.\n- کاتێک هەلومەرجت بۆ دەڕەخسێت، خزمەتی نەتەوەکەتان بکەن.\n- خەبات بۆ گەشەپێدانی ئابووری بکەن لە کوردستان بێت یان لە هەر شوێنێکی دیکە.\n- رێز لە زەوی بگرن؛ ئاگاداری بەردەوامبوون و گرنگی و بەهای ئەوە هەسارەیە بن، کە خودا پێتانی بەخشیوە.\n- بنەماکانی دیموکراسی و دادپەروەری و یەکسانی لە ژیانی خۆتان پەیڕەو بکەن.\nدەرچووانی ساڵی 2022 داواتان لێدەکەم کە شوێنپەنجەتان لەسەر ئەم جیهانە بەجێ بهێڵن. لە ساڵانی داهاتوو، نەتەوەکەمان، پیرەکانمان و خەڵکەکەمان، چاوەڕوانی رێگەپێنیشاندان و گەشەو پێشکەوتنتان لێ دەکەن.\nهیوادارم ئەو زیرەکیەتان هەبێت دەرفەتەکان بقۆزنەوە و ئەو شوێنەتان لەبەرچاو بێت، کە جیهانی خستە بەردەم پێ و هەنگاونانتان. ئێوە پاڵپشت و چیرۆکی سەرکەوتنی نەتەوەی زانیارین.\nدووبارە، پیرۆزبایی ئەو دەستکەوتە مەزنەتان لێ دەکەم و سوپاسی هەمووتان دەکەم بۆ ئامادەبوون لەم رێورەسمی دەرچوونە و سوپاسی هێزەکانی پێشمەرگە و هێزە ئەمنیەکان دەکەم، کە بەهۆی قارەمانی و قوربانیدانی ئەوانەوە، زەمینە رەخساوە بۆ بەڕێوەچوونی ئاهەنگی وا.\nبەردەوام بن لە فێربوون و پێشکەوتن؛ پەروەردە و زانست، بە بەدەستهێنانی بڕوانامەی بەکالۆریۆس، کۆتایی نایەت. بەڵکو پەروەردە و فێربوون پرۆسەیەکی درێژخایەنە.


پەیامێك بۆ كۆمەڵەی خوێندكارانی كوردستان – زانکۆی پۆلیتەکنیکی سلێمانی\nپەیامێك بۆ كۆمەڵەی خوێندكارانی كوردستان\nسەرۆكایەتی زانكۆی پۆلیتەكنیكی سلێمانی لە پەیامێكدا بەناوی ئەنجومەنی زانكۆ و پ.ی.د.ئالان فەریدون عەلی ئەمین سەرۆكی زانكۆ، پیرۆزبایی لە كۆمەڵەی خوێندكارانی كوردستان دەكات بەبۆنەی 42هەمین ساڵیادی دامەزراندنییەوە و رایدەگەیەنێت” خوێندكاران وەرچەرخانی هەموو گۆڕانكارییە دیموكراسی و مەدەنییەكانن و دەبنە هۆی پێشخستنی گەل و وڵاتەكەمان.\nدەقی پەیامی سەرۆكایەتی زانكۆی پۆلیتەكنیكی سلێمانی…\nسڵاوی زانست و خەبات…\nئەندام و لایەنگرانی كۆمەڵەی خوێندكارانی كوردستان، بەبۆنەی 42 ساڵەی دامەزراندنی كۆمەڵەكەتانەوە، گەرمترین پیرۆزباییتان ئاڕاستە دەكەین، كۆمەڵەی خوێندكارانی كوردستان لە سەرەتای دامەزراندنییەوە رۆڵی گەورەی لە هۆشیاركردنەوەی خوێندكاران و بەرەوپێشبردنی پرۆسەی خوێندن هەبووە، بۆیە هیوادارین وەك هەمیشە لەسەر ئەو گڕوتینەی لە خزمەتی خوێندكارانی كوردستان خستوتانەگەڕ بەردەوام بن، چونكە ئاشكرایە خوێندكاران وەرچەرخانی هەموو گۆڕانكارییە دیموكراسی و مەدەنییەكانن، ئەوەش لە كۆتاییدا دەبێتە هۆی پێشخستنی گەل و وڵاتەكەمان، دووبارە پیرۆزبێت یادی دامەزراندنی كۆمەڵەی خوێندكاران و هەمیشە شاد و سەركەوتووبن و مەشخەڵی زانست پێشڕەوتان بێت.\nبەڕێوەبەرایەتی راگەیاندن و چالاكییەكان.\nماوه‌ى پێشكه‌شكردنى فۆرمى زانكۆلاین درێژكرایه‌وه\nجه‌ژنى قوربانتان پیرۆزبێت


ئایدن مەعروف: پێویستە ئاڵاى کوردستان بگۆڕدرێت و رەمزی تورکمانى تێدابێت – سنور میدیا\nئایدن مەعروف: پێویستە ئاڵاى کوردستان بگۆڕدرێت و رەمزی تورکمانى تێدابێت\nوەزیری هەرێم بۆ بەڕێوەبردنى کاروباری پێکهاتەکان رایگەیاند، “پێویستە ئاڵاى کوردستان بگۆڕدرێت و رەمزی تورکمانى تێدابێت”، دەشڵێت، “لە دەستوری نوێدا پێویستە سرودی ئەی رەقیب بگۆڕدرێت”.\nئایدن مەعروف وەزیری هەرێم بۆ بەڕێوەبردنى کاروباری پێکهاتەکان کە سەر بە نەتەوەى تورکمانە لە چاوپێکەوتنێکی تەلەفزیۆنیدا ئاماژەى بەوەشکرد، “دەبێت زمانى تورکمانى بە فەرمی لە دەستوردا هەبێت و دەستوری هەرێم هیچ پەیوەندییەکی بە تورکیاوە نییە هەتا رێگری بکرێت زمانی تورکی نەناسرێنرێت”.\nلە بەشێکی دیکەى قسەکانیدا، ئەو وەزیرە پەکەکەى بە هەوڵدان بۆ تێکدانى پەیوەندییەکانى تورکیا و هەرێم تۆمەتبار کرد و رایگەیاند، “ئەوەى تورکیا لە هەرێم ئەنجامی دەدات هۆکارەکەى پەکەکەیە و تورکیا پشتیوانی لە خاکی هەرێم کردووە بێ جیاوازی.”\nئایدن مەعروف لە کابینەی نۆیەمی حکومەتی هەرێمدا وەک وەزیری ھەرێم بۆ کاروباری پێکھاتەکان لەسەر پشكی بەرەی تورکمانی دەستبەکاربووە، هاوکات، پەرلەمانی کوردستان 11کورسی کۆتای هەیە، کە پێنج کورسیان بۆ نەتەوەی تورکمان تەرخانکراوە.


بەوێنە..دوو گەنجی سلێمانی، پلازمای خوێن بە تووشبووانی كۆرۆنا لە هەولێر دەبەخشن – تۆڕی میدیایی خەڵک\n2020/08/05 - 12:12 PM\nدوو گەنجی شاری سلێمانی بۆ نەهێشتنی شارچێتی و دروستكردنی خۆشەویستیی زیاتر لە نێوان هەولێر و سلێمانی، پلازمای خوێنیان بۆ تووشبووانی كۆرۆنا لەهەولێر بەخشی.\nئەو دوو گەنجە بەناوەكانی (ئاوات عەبدولقادر و ئارام عوسمان) ئەمڕۆ چوار شەممە ٥ی ئابی ٢٠٢٠لە شاری سلێمانیەوە هاتوونەتە شاری هەولێر تاكو پلازمای خوێن بە تووشبووانی هەولێر ببەخشن و بە(خەڵك)یان ڕاگەیاند، ئامانجمان لەبەخشینی خوێن بۆ نەهێشتنی بیری شارچێتییە و چاندنی تۆوی خۆشەویستیە لەنێوان هاووڵاتیانی هەولێر و سلێمانی.\nدەشڵێن”ئێستا دۆخی سلێمانی لە بڵاوبوونەوەی كۆرۆنا كۆنتڕۆڵ كراوە، بەڵام بەداخەوە ژمارەی تووشبووانی هەولێر هەر لە زیادبووندان و دۆخەكە ناجێگیرە، ئومێد دەكەین هاووڵاتیان پابەندبن و ئەوانەشی چاكبوونەتەوە داوایان لێ دەكەین بێن پلازما ببەخشن”.\nهاوكات بڕیارە ڕۆژانی داهاتوو گەنجانی تری سلێمانی بێنە هەولێر و پلازمای خوێنیان ببەخشن بە هەولێر ئەمەش لەڕێگای پڕۆژەیەكەوە دەبێت.\nبەوێنە..هەڵمەتی دەستبەسەرداگرتنی ئاوی لەدەبەنراو


دژایەتی لە گەڵ گەمارۆکانی ئێران هەڵوێست گرتن دژی زۆربێژییە - Mehr News Agency\n8 sermawezê 2018 - 09:37\nNews Code 22907\nبە ڕاپۆرتی ئاژانسی هەواڵی مێهر لە ناوەندی ڕاگەیاندنی فەلەستین، سامی ئەبو زەهری یەکێک لە ڕێبەرانی بزووتنەوەی حەماس لە پۆستێکدا لە پەڕەی تایبەتی خۆی لە توویتێر لە وەڵام بە ئەنوەر قرقاش وەزیری ڕاوێژکار لە کاورباری دەرەوەی ئیمارات ڕایگەیاند کە پرسی نائاسایی میوادنداری لە بەرپرسانی جەنایەتکاری ئیسرائیل لە وڵاتانی عەرەبی لە سێبەری جەنایەتەکانی ئەو ڕژێمە دژی نەتەوەی فەلەستینە.\nئەبو زەهری بە ئەم قسانەی خۆی ئاماژەی کردە سەر سەفەری میری ڕیگۆ وەزیری وەرزش و لاوانی ڕژێمی زایۆنی بۆ ئەبوزەبی لە چوارچێوەی لیژنەیەکی وەرزشی ئەو وڵاتەیە کە لە رەوتی ئەوە سروودی ڕژێمی زایۆنیش دوو جار لە شاری ئەبوزەبی-پێتەختی ئیمارات- بڵاو بووەوە.\nشیاوی باسە کە ئەنوەر قرقاش لە هەڵوێستی بزووتنەوەی حەماس لە دژایەتی لە گەڵ گەمارۆکانی ئەمریکا دژی ئێران ڕەخنەی گرت و پاگەندەی کردبوو کە ئەو بزووتنەوەگرووپێکی سەر بە ئێران لە ناوچەکەیە. ئەمە لە حاڵێکدایە کە بزووتنەوەی حەماس دووشەممە پاش ڕاگەیاندنی گەڕانەوەی گەمارۆکانی ئەمریکا دژی ئێران، ئەو بڕیارەی کۆشکی سپی ئیدانە کرد و پاڵپشتی خۆیی لە دەوڵەت و نەتەوەی ئێرانی ڕاگەیاندبوو.


تەندروستی هەرێم: چاودێری هەر گەشتیارێک بکەن کە لە بەریتانیاوە دێتە هەرێم | تۆڕی هەواڵی سلێمانی\nHome›هەواڵ›کوردستان›تەندروستی هەرێم: چاودێری هەر گەشتیارێک بکەن کە لە بەریتانیاوە دێتە هەرێم\nتەندروستی هەرێم: چاودێری هەر گەشتیارێک بکەن کە لە بەریتانیاوە دێتە هەرێم\nسامان به‌رزنجى، وه‌زیرى ته‌ندروستیى هه‌رێم | فۆتۆ: SNN\nوەزیری تەندروستی هەرێم لە نوسراوێکدا کە ئاراستەی سەرجەم بەڕێوەبەرایەتییەکانی هەرێمی کردووە، داوایکردووە بە وردی چاودێری هەر گەشتیارێک بکرێت کە راستەوخۆ یان ناراستەوخۆ لە بەریتانیاوە دێتە هەرێم، چونکە ڤایرۆسێکی نوێ لەو وڵاتە بڵاوبووەتەوە.\nلە نوسراوێکی وەزارەتی تەندروستیدا کە واژووی سامان بەرزنجی لەسەرە، ئەوەش خراوەتەڕوو: ” “بۆ ئامادەکاری و گرتنەبەری رێوشوێنی پێویست بۆھەر ئەگەرێکی سەرھەڵدانی ڤایرۆسێکی نوێ کە ئێستا لە وڵاتی بەریتانیا راگەیەندراوە، پێتان رادەگەیەنین کەوا پێویستە بەوردی چاودێری ھەموو ئەو گەشتیار و کەسانە بکەن کە راستەوخۆ یان ناراستەوخۆ لە وڵاتی بەریتانیاوە دەگەڕێنەوە ھەرێمی کوردستان لەڕێگای فرۆکەخانەکان یان دەروازە سنوورییەکان و کاری پێویست ئەنجام بدەن بە تۆمارکردن و چاودێریکردنی رەوشی تەندروستییان لەکاتی ئێستادا و بۆ پشکنین و پەیوەندیکردن پێوەیان”.\nئاماژەی بەوەشداوە “دواتر لە رێکاری نوێ و پێشوەچوونەکان ئاگادارتان دەکەینەوە”.\nبەھۆی بڵاوبوونەوەی ڤایرۆسێکی نوێ لە بەریتانیا کە بە کۆرۆنای نوێیەکە ناوی دەبەن چەندین وڵات رێوشوێنی خێرای بۆ خۆپارێزی لەو ڤایرۆسە نوێیە گرتە بەر و ژمارەیەک وڵاتی ئەوروپایش گەشتە ئاسمانی و زەمینییەکانیان لەگەڵ بەریتانیا راگرت، ھەرێمی کوردستانیش بەم بڕیارە ھەنگاوەکانی خۆپارێزی لەو ڤایرۆسە دەستپێدەکات.\nسعودیە جارێکی دیکە گەشتە ئاسمانییەکانی راگرت\nفاتی بچوكترین یاریزانه له مێژوودا گۆڵ بۆ ئیسپانیا تۆمار بكات\n“بەرزکردنەوەی بەهای دۆلار 23 ترلیۆن دیناری گێڕاوەتەوە بۆ حکومەت”\nساڵى رابردوو 3.4 ملیۆن بارهه‌ڵگر له ده‌روازه‌ى ئیبراهیم خه‌لیل هاتووچۆیان كردووه


لە زینداندا گورچیلەکانی بەرەو لەکارکەوتن چوون و ٣٠ کیلۆ لە کێشی لەدەستداوە – بزاڤی خزمەت\nلە زینداندا گورچیلەکانی بەرەو لەکارکەوتن چوون و ٣٠ کیلۆ لە کێشی لەدەستداوە\nڕۆژنامە نووس (تونجێر کایا) بە هۆی ئەشکەنجەدانییەوە ٣٠ کیلۆ لە کێشی دابەزیووە، هەروەها دەرکەوەتووە کە لە سەدا ٥٤ی گورچیلەکانی لەکارکەوتوون. ئەو ئەشکەنجانەی کە ڕۆژنامەنووسی ناوبراو توشی هاتووە لەلایەن کچەکەیەوە (ڕەحیمە گوول چەتینکایا) و لەسەر حسابی توویتەرەکەیەوە بە ناوی ‘بەشخوراوییەکان TR’وە بڵاوی کردەوە.\nهەروەها کچی ناوبراو ئەوەی ئاشکرا کرد کە لە ٢٣ی تەمووزی ٢٠١٦دا جەتینکایای ڕۆژنامە نووس لەلایەن ٨ پۆلیسی مەدەنییەوە لە ئەکسەرای خراوەتە بەندینخانەوە و پاش ئەوە بۆ ماوەی ٤ رؤژ نەیانتوانییەوە هیچ هەواڵێکی بزانن. هەروەها کچەکەی زانیاری ئەوەشی داوە کە پاش چوارەم ڕۆژ باوکی هێنراوە بۆ ئاسایشی (سەنای)ی ئەنتاڵیا: “باوکم (تونجێر چەتینکایا) نەخۆشی بۆماوەیی ‘کیسی گورچیلەی’هەیە کە تا ئیستا چارەسەری نییە. بە هۆی ئەم نەخۆشییەوە باوکم هەموو ئەندامانی خێزانەکەی لەدەست داوە. لەگەڵ ئەم نەخۆشییەشدا باوکم نەخۆشی بەرزی پەستانی خوێن، گەورەبوونی پرۆستات، فتقی فەقەرات و غودەشی تێدا دەست نیشان کراوە.\nدوای چونە زیندانی باوکم بۆ ماوەی سێ مانگ و نیو دەرمانەکانی پێ نەدراوە\nچەتینکایا دەڵیت: پێویستە باوکم چەندین دەرمان باکار بهێنێت، دوای چونە زیندانیشی بۆ ماوەی سێ مانگ و نیو دەرمانەکانی پێ نەدراوە. هەروەها چەتینکایا لەگەڵ باس کردنی خراپبوونی بەردەوامی نەخۆشییەکەی باوکی، ئەم زانیارانەشی درکاند: “باوکم لەگەڵ ئەوەی هەموو هەفتەیەک داواکاری نووسیووە و پێشکەشی ئیدارەی زیندانەکەی کردووە، بەڵام هیچ ئەنجامێکی دەست نەکەوتووە. ئەو خواردنە پێویستانەی کە ڕاستەوخۆ کاریگەری دەکەنە سەر بەرزی پەستانی خوێن لە زینداندا بە شێوەیەکی ناپێویست بوون. لە کاتێکدا وا پێویست بووە کە نەخۆشی بەرزی پەستانی خوێنەکەی زوو زوو چاودێری بکرێت بەڵام دوای ٧ مانگ مۆڵەتی بەکارهێنانی ئامێری پەستانی خوێنی وەرگرتووە. باوکم لە ١٦ی کانوونی دووهەمی ٢٠١٦دا نەشتەرگەری فەقەراتی کرد. بە پێی مەرجە ئاساییەکان، هەموو بەندکراوێکی لەو جۆرە مۆڵەت دەدەن کە هاودەمێک لەگەڵیدا بمێنێتەوە، بەڵام بە ئێمەیان نەدا. تەنانەت باوکیشمان نەبینی.\nباوکم بۆ ماوەی ٨ سەعات بە شێوەیەکی ڕووت ئەشکەنجە دراوە\nچەتینکایا ئەوەشی باس کرد کە دواتر لە یەکتر بینینەکانیان لەگەڵ باوکیدا زانیاری لەسەر ئەو سزایانە داوە کە لەسەری جێبەجێ کراوە، لەگەڵ ئەشکەنجە دەروونییەکانی باوکیدا بۆ ماوەی ٨ سەعات بە شێوەیەکی ڕووت ئەشکەنجەی قورس دراوە و ڕووبەڕووی مامەڵەی خراپی سەربازەکانیش بۆتەوە. چەتینکایا لەگەڵ باسکردنی ئەو کاتەی باوکی ئەشکەنجەی دراوە و ئاو و خواردنی نەدراوەتێ، بەم شێوەیە وتەکانی بەردەوامی پێدا: “بیستمان دوای ئەوەی ئەشکەنجە دراوە، باوکمان بەڕاکێشان و کەلەپچەکراوی بردراوەتەوە بۆ زیندان. ئەمە بۆ مرۆڤێک حاڵەتێکی ناخ سوتێنە. لە ئیستادا باوکم ١١ مانگە لە زینداندایە. ڕاپۆرتە پزیشکییەکان ئەوە دەردەخەن کە باوکم ناتوانێت لە سەدا ٥٤ی گورچیلەکانی بەکار بهێنێت و کیسی گورچیلەکانیشی لە ٣مم زیاتر گەورە بوون. پێویستە باوکم دوو هەفتە جارێک پشکنینێکی بۆ ئەنجام بدرێت. لە زینداندا هیچ یەکێک لەم چاودێریانە ئەنجام نادرێن. دەمانەوێت بە زووترین کات باوکمان ئازاد بکرێت. نامانەوێت باوکمان لەدەست بدەین. تکایە دەنگمان بگەیەنن.”\nبەهۆی نەبوونی فەرماندەی پێویستەوە نابرێتە لای دکتۆر\nچەنینکایا ئاماژە بۆ ئەوە دەکات کە پێش هەفتەیەک کاتێک چۆتە دیداری باوکی بینیوێتی کە باوکی بە زۆردەتوانێت بە پێوە بووەستێت و ئازارەکانیشی زۆر بوون بەڵام نابراوەتە نەخۆشخانە.\nباوکی واتە ڕؤژنامە نووس تونجێر چەتینکایە، بە وتەی کچەکەی بێجگە کاری ڕۆژنامەوانی هیچ کارێکی تری نەکردووە. هەروەها وتی: “چ ویژدانێک ئەم زووڵمە نابینێت و بە هەندی وەرناگرێت. ئاواتمان ئەوەیە کە باوکمان ئازاد بکرێت. دوێنێ چووم بۆ دیداری باوکم لە بینینی کراوەدا بەڵام هیچ بەرەو پێش چونێک نەبوو. بە هۆکاری نەبوونی فەرمانداری پێویست باوکم نابرێتە لای دکتۆر. چ جێگای داخە لە زیندانەوە ئەمەیان بە باوکم وتووە.\nلە ئەدەنە 40 پۆلیس دەستبەسەر کرا\nلە ئۆپەراسیۆنی وەقفی نوسەران و ڕۆژنامەنوسان ٤٥ کەس دەستگیر کرا


پاڵپشتی و خزمەتگوزاری تەکنەلۆژی\nتەکنەلۆژیای زانیاری بوارێکی فراوانەو چەندین پسپۆڕی جیاوازی هەیە. واتە ناتوانرێت پشت بە یەک کەس بە تەنها یان تیمێکی کەم ئەزموون ببەسترێت بۆ ئەوەی بەسەرکەوتووی کارەکان بەڕێوەببەن.\nبۆ بەڕێوەبردنی سیستمی ئەلیکترۆنی و دابینکردنی پاڵپشتی پێویستە تیمی ئای تی ستافی شارەزای هەبێت لەم بوارانەدا: System administrator, software engineers, satellite V-Sat specialists, cabling spcialists\nدامەزراوەو کۆمپانیاکان دەتوانن بەڕێوەبردنی بەشی ئای تی بدەنە دەست ئاڤێستاگروپ بۆ ئەوەی کە ستافە شارەزاکانمان ببنە بەشێک لە تیمەکانیان. ئاڤێستاگروپ دەتوانێت ستافی تایبەت تەرخان بکات لە شوێنکارەکانی خۆتاندا یاخود بۆ مەبەستێکی دیاریکراو و لەکاتی دیاریکراودا هاوکاری و پاڵپشتی تیمەکانی ئێوە بکەن.\nئاڤێستاگروپ دەتوانێت بە چەندین شێواز خزمەتگوزارییەکانی پێشکەش بکات بۆ پاڵپشتیکردنی بەشی ئای تی دامەزراوەکان. لایەنی دووەم سەربەستە لە هەڵبژاردنی یەکێک یان چەند جۆرێکی ئەم پاڵپشتییانەی لە خوارەوە ئاماژەیان پێدراوە:\nسەردانیکردنی تیمی ئاڤێستا\nتیمی ئاڤێستا دەتوانێت هەموو ڕۆژێک یان هەفتانە چەند ڕۆژێک سەردانی شوێنی کارەکان بکات و پشکنین بۆ سیستمەکان بکات لەگەڵ وەرگرتنی باکەپ بۆ زانیاریی و ڕێکخستنەکان.\nدابینکردنی ستافی تایبەت\nستافێکی تایبەتی ئاڤێستاگروپ بە بەردەوامی لە شوێنی کارکردنی لایەنی دووەمدا دەمێنێتەوە و چاودێری سیستم و ئامێرەکان دەکات.\nبەدەمەوە هاتنی بەپەلە\nلەو کاتانەدا کە پێویستت بە جێبەجێکردنی کارێکی بە پەلە هەیە تیمی ئاڤێستا گروپ دەتوانێت لە ماوەی کەمتر لە کاتژمێرێک لە پەیوەندییەکردن پێیانەوە بگاتە جێگای مەبەست.\nپاڵپشتی بە پەیوەندی تەلەفۆن\nئاڤێستاگروپ ئامادەیە خزمەتگوزاری پاڵپشتی لە ڕێگەی پەیوەندی تەلەفۆنەوە بە بەردەوامی و بە درێژایی هەفتە بەردەست بکات بۆ هاوکارەکانی\nپاڵپشتی بە پەیوەندی ئینتەرنێت\nئاڤێستاگروپ هەندێک لە کێشە و گرفتەکان لە ڕێگەی چاتکردن و پەیوەندی ئینتەرنێت چارەسەر دەکات\nداخڵ بوونی کۆمپیوتەر لە ڕێگەی ئینتەرنێت\nشارەزایان لە ئاڤێستا گروپ دەتوانن لەسەر ویستی خۆت و لە ڕێگەی ئینتەرنێتەوە بێنە ناو کۆمپیوتەرەکەت و یارمەتیت بدەن لە چارەسەرکردنی گرفتەکانت.\nشێوازی بەڕێوەچوونی کارەکان\nلە کاتی پەیوەندی کردنی هاوکارەکانمان بە بەشی یارمەتی و پاڵپشتی ئاڤیستاگروپ، داواکەیان هەڵسەنگاندنی بۆ دەکرێت و بەپێی ئاڵۆزی و جۆری داواکە لە داتابەیزی تایبەت تۆماردەکرێت.\nئەگەر داواکارییەکە بەپەلە بوو ئەوا ڕاستەوخۆ ئەنجام دەدرێت و چارەسەر دەکرێت. ئەگەر پێویست بە سەردانی تیمەکانمان هەبوو دەستبەجێ تیمەکان بەڕێ دەکەون بۆ شوێنی مەبەست.\nبەڵام ئەگەر داواکە بەپەلە نەبوو دەخرێتە بەشی تایبەتی خۆی لە لیستی کارەکان و بە پێی پلەبەندی داواکە هەڵسوکەوتی لەگڵدا دەکرێت.\nبۆ دڵنیابوون لە بەڕێوەچوونی کارەکان و ڕەزامەندی هاوکارەکان ئاڤێستاگروپ ڕاپۆرتی مانگانەی کار و چالاکییەکان ئامادەدەکات و تۆماری هەموو کارەکانی دەپارێزێت. لە ئەگەری هەر کەمهێنان یان سکاڵایەک لە خزمەتگوزارییەکان ئەم تۆمارانە ڕەوانە دەکرێن یاخود چاوپێکەوتن لەگەڵ بەڕێوەبەری تەکنیکی ڕێکدەخرێت.


زانیارو لوقمان مورادی دادگایی دەکرێنەوە – زاگرۆس پۆست\nماڵەوە / مافی مرۆڤ / زانیارو لوقمان مورادی دادگایی دەکرێنەوە\nزانیارو لوقمان مورادی دادگایی دەکرێنەوە\nهه‌ینی 24 كانونی دووه‌م 2014\tمافی مرۆڤ, هەواڵ 48 جار خوێنراوه‌ته‌وه\nبە پێی ئەو زانیارییانەی بە کۆمەڵەی مافی مرۆڤی کوردستان گەیشتووە لوقمان‌و زانیار مورادی بۆ جارێکی تر دادگایی دەکرێنەوە.\nرۆژی چوارشەممە 2ی رێبەندان نوێنەری دادستان ‘خودابەخش’ بە ئامادە بوون لە به‌ندیخانه‌ی رەجایی شاری کەرەج بە زانیار مورادی راگه‌یاند کە که‌یسه‌که‌یان نێردراوە بۆ دادگای کەیفەری‌و بە‌زوویی دادگایی دەکرێنەوە.\nگه‌رچی گۆڕینی سزای زانیارو لوقمان تاراده‌یه‌ک زه‌حمه‌ت دێته به‌رچاو، به‌ڵام پێشتر چه‌ند دادگایی پێداچوونه‌وه بۆ که‌یس له شێوه‌ی تر کراوه‌و تێیدا سزاکه گۆڕانی به‌سه‌ردا هاتووه.\nزانیارو لوقمان مورادی به تاواێک سه‌پاو به سه‌ریاندا بێ ئه‌وه‌ی ددانیان پێدا نابێت تاوانبار کراون به کوشتنی کوڕی مه‌لای نوێژی هه‌ینیی مه‌ریوان‌و له‌به‌ر ئه‌وه‌ی ئه‌و که‌سه‌ش نزیک له دامه‌زراوه ئه‌منییه‌کانی رژیمه، ئه‌و تاوانه ب‌رزکراوه‌ته‌وه بۆ دژایه‌تی له گه‌ڵ خوا.\nسزای دژایه‌تی له‌گه‌ڵ خوا له کۆماری ئیسلامیدا، مردنه.


کەرەنتینە و خوێندنەوە بیرکردنەوە لەسەردەمی کۆرونادا - بنکەی روناکبیریی گەلاوێژ :: Gelawej\nکەرەنتینە و خوێندنەوە بیرکردنەوە لەسەردەمی کۆرونادا\nهەمەڕەنگ Apr 13, 2020\nگرنگترین باسێک کە زۆر قسەی لەسەرەو ڕاڤەی زۆر هەڵدەگرێت و بۆتە جێی مشتومڕی خەڵکی لە هەسارەی زەوی بڵاوبونەوە ڤایرۆسی (کوڕۆنا)یە، کە بەخێرایی سنوری وڵاتانی بڕیو بو بە مەترسی بۆسەر کۆمەڵگەی مرۆڤایەتی و دواجار مردنی سەدان مرۆڤ و تا ئەم ساتەش ڕێژەی توش بون و مردن زیاتر هەڵدەکشێ و جگە لەخۆپارێزی "خود"ی هیچ بەربەست و چارەسەرێک بۆ ڕاگرتنی ئەم دوژمنە نوێیەی مرۆڤ نیيە.\nمانەوە و قەتیس بوون لە چوار دیواری ماڵدا مانای ئەوە نیيە تۆ لە زینداندایت و ئازادی "خود"یت لێ زەوتکراوە، بەڵکو لەپێناو پاراستن و هێشتنەوەی "خود"ی خۆتە کە ڕێوشوێنت لەبەرامبەر گیراوەتەبەر؍ پێویستە کەرەنتینە کردنت نەبێتە مایەی بێ تاقەت و ڕەشبینیت لەکۆی ژیان، بەڵکو پێویستە مەودای ڕوانینت بۆ مرۆڤایەتی و بۆ ژیان بەهێزتر بکەیت و بیر لەهەر بارودۆخ و ئەگەرێک بکەیتەوە کە ڕەنگە لەماوەی ژیانتدا ڕێت پێبکرن و بەربەست لەبەردەم فکرو تێڕوانین و بیرکردنەوەو تەندروستیت دروست بکەن؍ لە ئەگەری بوونی ئەم بەربەستانەدا نابێ دەسەوسان بوەستیت.\nئەگەر تۆ خوێنەربیت، باشترین دۆخێک کە بتکات بە خوێنەرێکی جدی ئەم مانەوەیەتە لەچوار دیواری ماڵەکەت، یان ئەگەر لەژیانتا دوو توێی کتێبت نەکردۆتەوە ئەوا ئێستا دەست پێبکە و ببە بە خوێنەر ئەگینا دوای ئەم دەرفەتە بوون بە خوێنەر و خوێنەری جدی کەمێک ئەستەم دەبێت.. ڕەنگە پێتوابێت بوون بە خوێنەر و سەرقاڵ بوون بە کتێبەوە چ شتێک لە ژیان و ئەو بیئەیە دەگۆڕێت کە تیایدا تل ئەخۆی، ئەوەی کتێب لەتۆدا دەیگۆڕێت جیهان نیيە، بەڵکو ئەو جیهانەی نێو ناواخنی "خود"ی تۆیە کە لە جیهان بە گشتی دەڕوانێت، کەواتە ئێستا ئەو جیهانە "خود"یەت بگۆڕە تا بتوانیت ڕووبەڕووی ئەو بەربەستانە ببیتەوە کە لەجیهانە شێواوەکەی دەرەوەی خۆتدا دەوریانداویت...


جه‌نگ شوونه‌وار - شـه‌فـه‌ق نيـوز\nعراق له‌و جه‌نگه شوونه‌وار فريه‌يگ زه‌ره‌د كرد له شوون ئه‌وه‌گ دزه‌يل تايبه‌تمه‌ند 15 خه‌زار پارچه شوونه‌وار له خاسترين شوونه‌واره‌يل موزه‌خانه‌ى عراقى دزين، ك يه‌كيگ بوى له گرينگترين موزه‌خانه‌يل جه‌هانى و مێژوويه‌گه‌يشى ئه‌چێده‌و ئه‌را ژياره‌يل وڵات ناونى دوچه‌مان و بى وينه بوى له جه‌هان.\nدوياى ئه‌وه‌يش هه‌وڵ و ته‌قلايش سه‌ركه‌فتگ بوى ئه‌را هاوردنه‌وه‌ى فيشتر له چوار هه‌زار پارچه شوونه‌وار شارياگ، ك بيگومان ئه‌و رويداگه ك هه‌رچه‌نى 12 ساڵيش له‌بانى گوزه‌ر بويه، وه‌لى له هويره‌و ناچيد و زه‌خم مه‌ردم عراقى جاريگتر كولياوه له‌وه‌ختيگ ريكخرياگ ترۆيستى داعش جاريگتر شوونه‌واره‌يلى گرته ئامانج دوياى ئه‌وه‌گ له 10ى حزه‌يران 2014 ده‌س گرته بان شوونه‌واره‌يل شار موسڵ و ده‌سكرده رمانن مزگفت و په‌رسگايه‌يل ئايينى جياجياو رمانن كه‌نيسه‌يل و سزانن كتاوخانه‌و كتاوه‌يل نرخدار و دزين شوونه‌وار و ده‌سنويسه‌يل وه‌خاتر ته‌مويلكردن دارايى خوه‌ى ئه‌را جه‌نگ و بيگه ئه‌وه‌يش ئه‌نجامداين تاوان رمانن مه‌زارگه‌ى يونس په‌يامبه‌ر سڵام خودا له‌لى خاستر نيشانه‌ى دڕنده‌يى ئه‌و ريكخرياگه‌سه.\nدويا تاوانيش ك ئه‌و ريكخرياگه ئه‌نجاميدا، ئه‌ويش ويرانكردن و كاولكردن شار مێژوويى نه‌مروود بوى پايته‌خت ئاشووريه‌يل ك مێژوو ده‌وڵه‌ته‌گه‌يان ئه‌چێده‌و ئه‌را سه‌ده‌ى 13ى وه‌رجه زايين، ك رووژ په‌نجشه‌ممه له 6 ئادار 2015 ئه‌نجام دريا، ك شايه‌ت يه‌يش جوور كاردانه‌وه‌يگ بويه ئه‌را په‌رده‌پووشكردن واينى له پاريزگاى سه‌ڵاحه‌دين له‌بان ده‌س هيزه‌يل چه‌كدار و رووڵه‌ى هووزه‌يل پاريزگاگه.\nشار نه‌مروود مێژوويى ك له‌بان كنار دجله دامه‌زريا له باشوور موسڵ له‌ڕوى زانستيه‌و وه‌پى وتيان(كالح)ك يه‌كيگه له گرينگترين ئه‌و چوار پايته‌خته‌يل ئاشووريه ك پاشايه‌يل ئاشوورى يه‌ك له‌شوون يه‌ك پشت وه‌پى به‌سان، چوينكه سێ پايته‌خت تر داشتن ك ئه‌وانه‌يش(ئاشوور، دور شروكينو، نه‌ينه‌وا)ك له‌يه‌ن ئاشوور ناسربال دامه‌زريا له سه‌ده‌ى 9 وه‌رجه زايين(859 – 883).\nئى شاره زويتريش له‌ساڵ(612 و . ز) تويش كاولكارى هات له‌بان ده‌س كلدانيه‌يل و ميديه‌يل، ك دياره چاره‌نويسى له‌يوا بوى جاريگتر له‌بان ده‌س داعش بڕميه‌يد له 2015 له‌شوون 2388 ساڵ له‌و مێژووه.\nهه‌ر وه‌و خاتريشه شوونه‌وار نه‌مروود يه‌كيگه له گرنيگترين ئه‌و شوونه‌واره‌يله له‌شوون قه‌ورسان پاشايه‌يل له ئه‌هرامه‌يل مسر، ك وه‌ل ئه‌وه‌يشا خه‌ت مسمارى له‌تى دوينرياوه‌و ده‌قه‌يل سه‌رده‌م فه‌رمانڕوايه‌يل ئاشوورى له‌تى بوى، يه‌يش بيجگه چشته‌يل تر مێژوويى ك ئيسه له موزه‌خانه‌ى بريتانى مقه‌يه‌تى له‌لى كرياگه، ئمجا جه‌نگ شوونه‌وار له‌عراق وه‌رده‌وامه‌و وه‌تايبه‌ت له شوونه‌واره‌يل موسڵ و هه‌ر له‌وه‌ر ئه‌وه‌يش بايه‌سه مه‌ردم عراق مقه‌يه‌ت ئى هه‌مه‌جيه‌ته بوون ئه‌را بان شوونه‌واره‌يل مێژوويى.